open-index/open-wikipedia-markdown huggingface dataset:
అయినవాళ్ళు

**అయినవాళ్ళు** 1976, ఫిబ్రవరి 28న విడుదలైన తెలుగు చలనచిత్రం. కె. ఈశ్వరరావు దర్శకత్వం వహించిన ఈ చిత్రంలో హరిబాబు, రమేష్ బాబు, సుజాత, రత్నాంజలి, సీతాలత, గిరిజారాణి, వంకాయల సత్యనారాయణ తదితరలు నటించగా, శ్రీరాజ్ సంగీతం అందించారు.

## నటవర్గం
* హరిబాబు 
* రమేష్ బాబు 
* సుజాత 
* రత్నాంజలి 
* సీతాలత 
* గిరిజారాణి 
* వంకాయల సత్యనారాయణ

## సాంకేతికవర్గం
* దర్శకత్వం: కె. ఈశ్వరరావు
* కథ, సంభాషణలు: దాసం గోపాలకృష్ణ
* సంగీతం: శ్రీరాజ్
* నేపథ్య గానం: ఎస్.పి. బాలు, ఎం. రామారావు, రామకృష్ణ, పి. సుశీల
* గీతరచన: దాశరథి, కొసరాజు రాఘవయ్య చౌదరి, గోపి
* నిర్మాణ సంస్థ: ఉమా మూవీస్

## పాటలు
# ఎవరడిగారు దేవుణ్ణి మనిషిగ పుట్టించమని - ఎస్.పి. బాలు - రచన: గోపి
# గోవింద గోవింద అనరా ఈ పాడు లోకాన వేరేమి పనిరా - ఎం. రామారావు - రచన: గోపి
# చెంపా చెంపా రాసుకుంటూ చెయ్యి పైన వేసుకుంటూ - రామకృష్ణ, పి. సుశీల - రచన: కొసరాజు
# జిత్తులమారి ఓ అత్త కూతురా ఎత్తులు సాగవు - రామకృష్ణ, పి. సుశీల - రచన: దాశరథి

## మూలాలు

వర్గం:1976 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:సుజాత నటించిన సినిమాలు
భామనే సత్యభామనే

**భామనే సత్యభామనే** 1996 లో కె. ఎస్. రవికుమార్ దర్శకత్వంలో వచ్చిన తమిళ అనువాద చిత్రం. తమిళంలో *అవ్వాయ్ షణ్ముగి* అనే పేరుతో విడుదలైంది. కమల్ హాసన్, మీనా ఇందులో ప్రధాన పాత్రధారులు.

## తారాగణం
* కమల్ హాసన్
* మీనా
* జెమిని గణేశన్
* నగేష్
* మణివణ్ణన్
* నాజర్
* హీరా
* ఎస్. పి. బాలసుబ్రహ్మణ్యం
* రఘురామ్

## మూలాలు

వర్గం:తమిళ అనువాద సినిమాలు
వర్గం:కమల్ హాసన్ నటించిన సినిమాలు
గజినీ

**గజినీ** 2005లో ఎ. ఆర్. మురుగదాస్ దర్శకత్వంలో విడుదలైన తమిళ అనువాద చిత్రం. సూర్య, ఆసిన్ ఇందులో ప్రధాన పాత్రలు పోషించారు.

## తారాగణం
* సూర్య
* ఆసిన్
* నయనతార
* ప్రదీప్ రావత్

## మూలాలు

వర్గం:తమిళ అనువాద సినిమాలు
వందేమాతరం (1982 సినిమా)

వందేమాతరం 1982 లో విడుదలైన తెలుగు సినిమా. ప్రియదర్శిని క్రియేషన్స్ పతాకం కింద  ఈ సినిమాకు బండి కృష్ణారావు తన స్వీయ దర్శకత్వంలో నిర్మించాడు. రత్నకల్వం, ప్రభ, శ్రీలక్ష్మీ లు ప్రధాన తారాగణంగా నటించిన ఈ సినిమాకు గుణసింగ్ సంగీతాన్నందించాడు.

## తారాగణం

* శ్రీలక్ష్మీ
* ప్రభ
* రత్నకల్వం 

## సాంకేతిక వర్గం

* దర్శకుడు: బండి కృష్ణారావు 
* సంగీతం: గుణసింగ్  
* నిర్మాణ సంస్థ: ప్రియదర్శిని క్రియేషన్స్ 
* నిర్మాత: బండి కృష్ణారావు 
* విడుదల:1982.

## మూలాలు

వర్గం:ప్రభ నటించిన సినిమాలు
ప్రాగా టూల్స్

**ప్రాగా టూల్స్ లిమిటెడ్** 1943 మేలో ప్రాగా టూల్స్ కార్పోరేషన్ లిమిటెడ్‌గా ప్రారంభమైంది. సికింద్రాబాదులోని కవాడీగూడ ప్రాంతంలో ప్రధానకార్యాలయం ఉన్న ఈ పరిశ్రమ యాంత్రిక పరికరాలు తయారుచేసేందుకు స్థాపించబడింది. 

1963లో ఈ పరిశ్రమ పేరును ప్రాగాటూల్స్ లిమిటెడ్ గా పేరు మార్చి రక్షణ మంత్రిత్వ శాఖకు బదిలీచేశారు. ముఖ్యంగా సి.ఎన్.సి యంత్రాల వంటి యాంత్రిక పరికరాలు రూపొందించటం ఈ కంపెనీ ఉద్దేశం. 1986లో హెచ్.ఎం.టి సంస్థ ప్రాగా టూల్స్ ను ఒక సామంత పరిశ్రమగా తనతో కలుపుకున్నది. కానీ కొంతకాలం తర్వాత తిరిగి పరిశ్రమల మంత్రిత్వ శాఖ క్రిందికి బదిలీ అయ్యింది. 2015 సెప్టెంబరులో భారత ప్రభుత్వం ప్రాగా టూల్స్ ను మూసివేయటానికి నిశ్చయించింది. ప్రస్తుతం ఇది మూసివేత ప్రక్రియలో ఉన్నది. 

## మూలాలు

## బయటి లింకులు
* ప్రాగా  టూల్స్ లిమిటెడ్ వెబ్‌సైటు

వర్గం:1943 స్థాపితాలు
శ్రీధర్ బీచరాజు

**శ్రీధర్ బీచరాజు** రంగస్థల, సినిమా నటుడు, రచయిత, దర్శకుడు, నటశిక్షకుడు. 2003లో విడుదలైన బ్యాక్ పాకెట్ సినిమాకు దర్శకత్వం వహించాడు.

## జననం - విద్యాభ్యాసం
శ్రీధర్ 1973, అక్టోబర్ 7న సుదర్శన్ రావు, సూర్యకళ దంపతులకు మహబూబాబాదు జిల్లా లోని కేసముద్రంలో జన్మించాడు. కేసముద్రంలోని ఉన్నత పాఠశాలలో పదవ తరగతి చదివిన శ్రీధర్ 
హన్మకొండ జూనియర్ కళాశాలలో ఇంటర్, వరంగల్ సి.కే.ఎం. కళాశాలో డిగ్రీ పూర్తిచేశాడు. అనంతరం హైదరాబాద్ లోని తెలుగు విశ్వవిద్యాలయంలోని రంగస్థలశాస్త్రం (బి.ఏ.)లో గోల్డ్ మెడల్ సాధించాడు. ఎం.ఏ.లో యూనివర్సిటీ ఫస్ట్ వచ్చాడు.

## ఉద్యోగం - నివాసం
1998-99 మధ్యకాలంలో తెలుగు విశ్వవిద్యాలయంలో రంగస్థల విద్యార్థులకు నటనలో శిక్షణ ఇచ్చిన శ్రీధర్ 1999లో కేంద్ర ప్రభుత్వ గేయ నాటక విభాగంలో ఉద్యోగిగా చేరాడు. ప్రస్తుతం హైదరాబాద్ లో నివాసముంటున్నాడు.

## వివాహం - పిల్లలు
నెల్లుట్ల కవితతో 1999, మే 7న శ్రీధర్ వివాహం జరిగింది. వీరికి ఇద్దరు పిల్లలు శ్రీకరణ్ (కుమారుడు), అముక్తమాల్యద (కుతురు).

## రంగస్థల ప్రస్థానం
రంగస్థల విద్యను అభ్యసించిన శ్రీధర్ అనేక నాటకాలలో నటించడమేకాకుండా, కొన్ని నాటికలకు దర్శకత్వం వహించాడు. తెలంగాణ థియేటర్ రీసెర్చ్ సెంటర్ సభ్యులుగా ఉన్నాడు.
### నటించినవి

# మరో మొహంజదారో 
# గోగ్రహణం
# జంబూద్వీపం
# ఎవరిని ఎవరు క్షమించాలి
# అసంపూర్ణ శిల్పాలు
# ఇదంతే
# నాటకం
# గార్ధభాండం 
# నియోగిని 
# ఘటనం సర్వ జనీనం
# ప్రతాప రుద్రమ (అంబదేవుడు, విద్యారణ్యస్వామి)

### దర్శకత్వం వహించినవి
# అంతర్యుద్ధం
# అతిథులోస్తున్నారు జాగ్రత్త
# నువ్వునేను ఫిఫ్టీఫిఫ్టీ

## టీవి, సినిమారంగం
మంచుపర్వతం, ఊహలపల్లకి, ఓ అమ్మకథ, బృందావనం వంటి టీవీ ధారవాహిలకు దర్శకత్వం వహించిన శ్రీధర్, 2003లో విజయ్ సాయి, సోనిరాజ్, సుమన్ తల్వార్, రాళ్లపల్లి, తనికెళ్ల భరణి, జయలలిత, సివిఎల్ నరసింహరావు, అనంత్, సుదర్శన్, కళ్ళు చిదంబరం, వినోద్ బాల తదితరలు నటించిన బ్యాక్ పాకెట్ సినిమాకు దర్శకత్వం వహించాడు. టీవీ రచయితల సంఘం నిర్వాహక కార్యదర్శిగా ఉన్నాడు.

## అవార్డులు - పురస్కారాలు
# సాహిత్య శిరోమణి పురస్కారం - భారత్‌ కల్చరల్‌ అకాడమీ (2015 ఆగస్టు 30)
# ఉత్తమ నటుడు (ప్రత్యేక బహుమతి) - అసంపూర్ణ శిల్పాలు - పరుచూరి రఘుబాబు స్మారక నాటక పరిషత్తు - 1996
# ఆంధ్ర నాటక పితామహ ధర్మవరం రామకృష్ణమాచార్యులు గోల్డ్ మెడల్

## మూలాలు

## ఇతర లంకెలు
* యూట్యూబ్ లో బ్యాక్ పాకెట్ సినిమా వీడియో

వర్గం:తెలంగాణ కళాకారులు
వర్గం:తెలుగు సినిమా దర్శకులు
వర్గం:తెలుగు సినిమా రచయితలు
వర్గం:తెలుగు నాటక రచయితలు
వర్గం:తెలుగు రంగస్థల దర్శకులు
వర్గం:తెలుగు రంగస్థల నటులు
వర్గం:1973 జననాలు
వర్గం:జీవిస్తున్న ప్రజలు
వర్గం:మహబూబాబాదు జిల్లా రంగస్థల నటులు
వర్గం:తెలుగు విశ్వవిద్యాలయం పూర్వ విద్యార్థులు
జింబో

**జింబో** (1957) కవి, కథా రచయిత, విమర్శకుడు, న్యాయమూర్తి.జిల్లా , సెషన్స్ జడ్జి గా పనిచేసారు. జ్యూడిషీయల్ అకాడెమి డైరెక్టర్ గా పనిచేశారు. ఆ తరువాత తెలంగాణ రాష్ట్ర పబ్లిక్ సర్వీస్ కమీషన్ సభ్యులుగా పనిచేశారు. ప్రస్తుతం  న్యాయవాదిగా, ఆర్బిట్రేటర్ గా పనిచేస్తున్నారు.

## బాల్యం
thumb|2017 ఉగాది కవి సమ్మేళనంలో సత్కారం అందుకుంటున్న మంగారి రాజేందర్
జింబో అసలు పేరు మంగారి రాజేందర్. ఇతను 1957లో  రాజన్న సిరిసిల్ల జిల్లాలోని వేములవాడ లో  జన్మించారు.

## జీవిత విశేషాలు
thumb|2017 ఉగాది కవి సమ్మేళనంలో కవిత్వ పఠనం చేస్తున్న మంగారి రాజేందర్ (జింబో)
వృత్తి పరంగా న్యాయమూర్తి. న్యాయవ్యవస్థపై బండారాన్ని బయటపెట్టె కథలెన్నో ఇతను రాశారు. కవిగా, కథకుడిగా ఎన్నో రచనలు రచించారు.

## కవిత్వ సంపుటాల
* హాజిర్ హై
* రెండక్షరాలు 
* లోపలి వర్షం 
* చూసుండగానే  
* ఒకప్పుడు 

## కథా సంపుటాలు
* రూల్ ఆఫ్ లా 
* జింబో కథలు
* మా వేములవాడ కథలు 
* కథలకి ఆవల 
* ఒక చిన్నమాట 
* నేనూ .. నా నల్లకోటు 
* మా వేములవాడ కథలు-2

## మూలాలు

వర్గం:1955 జననాలు
వర్గం:కరీంనగర్ జిల్లా కవులు
వర్గం:కరీంనగర్ జిల్లా కథా రచయితలు
వర్గం:తెలుగు కథా రచయితలు
వర్గం:తెలుగు కవులు
వర్గం:తెలుగు రచయితలు
వర్గం:కరీంనగర్ జిల్లా రచయితలు
వర్గం:కలం పేరుతో ప్రసిద్ధులైన తెలంగాణ వ్యక్తులు
రిక్షా రాముడు

**రిక్షా రాముడు** 1972, జనవరి 26న విడుదలైన అనువాద తెలుగు చలనచిత్రం. ఎం. కృష్ణన్ దర్శకత్వం వహించిన ఈ చిత్రంలో ఎం.జి. రామచంద్రన్, సుందర్ రాజన్, అశోకన్, రామదాసు, పద్మిని, మంజుల, జ్యోతిలక్ష్మి తదితరలు నటించగా, ఎం.ఎస్. విశ్వనాధన్, రాఘవులు సంగీతం అందించారు.

## నటవర్గం
* ఎం.జి. రామచంద్రన్
* సుందర్ రాజన్
* అశోకన్
* రామదాసు
* పద్మిని
* మంజుల
* జ్యోతిలక్ష్మి

## సాంకేతికవర్గం
* దర్శకత్వం: ఎం. కృష్ణన్
* సంగీతం: ఎం.ఎస్. విశ్వనాధన్, రాఘవులు
* నేపథ్య గానం: టి. ఎం. సౌందర్ రాజన్, పి. సుశీల, ఎల్.ఆర్. ఈశ్వరి
* గీతరచన: రాజశ్రీ
* నిర్మాణ సంస్థ: శ్రీ విఠల్ అండ్ సేలం రాజ్ కుమార్ ఫిల్మ్స్

## పాటలు
# అది దుర్మార్గుల నవ్వు అహంకారపు నవ్వు - టి.ఎం. సౌందర్ రాజన్
# అనురాగం చిందే కడలి ఊరించే ఈ చిరుగాలి - టి.ఎం. సౌందర్ రాజన్
# ఒయ్యారి భామల అందం పూలకు సాటి అది మొహనమో - పి. సుశీల, ఎల్.ఆర్. ఈశ్వరి బృందం
# కొండపక్క తోటలో కూనమర్రిచెట్టుంది కూనమర్రి చెట్టు క్రింద - టి. ఎం. సౌందర్ రాజన్, పి. సుశీల
# బంగారు దీపాల రథమందు బంగారు కలలాగ వచ్చా - టి. ఎం. సౌందర్ రాజన్, పి. సుశీల

## మూలాలు

వర్గం:1972 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:ఎం.జి.రామచంద్రన్ నటించిన సినిమాలు
వర్గం:డబ్బింగ్ సినిమాలు
నల్లాల లక్ష్మీరాజం

**నల్లాల లక్ష్మీరాజం** ( అక్టోబర్ 5, 1970 ) కవి, కథారచయిత.
## జననం
నల్లాల లక్ష్మీరాజం 1970 అక్టోబర్ 5 న కరీంనగర్ జిల్లాలోని తక్కెళ్లపల్లి గ్రామంలో జన్మించారు.

## జీవిత విశేషాలు
ఇతను పోలీసు శాఖలో ఉద్యోగం చేస్తు అనేక కథల సంపుటాలని వెలువరించారు. తెలంగాణ గ్రామాల్లో దళితుల స్థితిగతులపై కథలు వెలువరుస్తుంటారు.
## కథలు
* తిరుగు ప్రయాణం

## మూలాలు

వర్గం:కరీంనగర్ జిల్లా కథా రచయితలు
వర్గం:కరీంనగర్ జిల్లా కవులు
వర్గం:1970 జననాలు
వర్గం:తెలుగు కవులు
వర్గం:తెలంగాణ రచయితలు
వర్గం:తెలుగు రచయితలు
అరుణ మిల్లర్

**అరుణా [[కాట్రగడ్డ]] మిల్లర్** (జననం 1964 నవంబరు 6) భారతదేశంలో జన్మించిన అమెరికా రాజకీయ నాయకురాలు. మేరీలాండ్ రాష్ట్రపు ప్రతినిధుల సభలో సభ్యురాలు. ఈమె మాంట్‌గొమెరీ కౌంటీలోని 15వ నియోజకవర్గానికి ప్రాతినిధ్యం వహిస్తుంది. మేరీలాండ్ శాసననియోజకవర్గం 15, విస్తీర్ణంలోనూ, జనాభాలోనూ మాంట్‌గొమెరీ కౌంటీలోకెల్లా అతిపెద్ద నియోజకవర్గం. ఈ నియోజకవర్గంలో బాయిడ్స్, క్లార్క్స్‌బర్గ్, డార్న్‌స్‌టౌన్, పూల్స్‌విల్, పటోమెక్, డికర్సన్, బార్న్‌స్‌విల్, బీల్స్‌విల్ లతో పాటు, గెయిథర్స్‌బర్గ్, ఉత్తర పటోమెక్, రాక్‌విల్ లోని కొన్నిప్రాంతాలు కూడా ఉన్నాయి. అప్రాప్రియేషన్స్ కమిటీ సభ్యురాలైన మిల్లర్, మేరీలాండ్ విధాన సభకు ఎన్నికైన తొలి భారతీయ అమెరికన్ మహిళ.

అరుణ మిల్లర్, వర్జీనియా, హవాయి, కాలిఫోర్నియాలతో పాటు మాంట్‌గొమెరీ కౌంటీలో పాతికేళ్లపాటు ఇంజనీరుగా పనిచేసింది. ఇంజనీరుగా మిల్లర్, పాఠశాలకు, ఉపాధికేంద్రాలకు, సామూహిక సదుపాయాలను అందరికీ అందుబాటులో ఉండేలా, పాదచారులకు, సైకిలు నడిపేవారికి, బస్సుల్లో ప్రయాణించేవారికి, వికలాంగులకు అనువుగా ఉండే విధంగా కార్యక్రమాలు రూపొందించింది. 2015లో మాంట్‌గొమెరీ కౌంటీ ప్రభుత్వ ఉద్యోగంనుండి విరమణ పొంది పూర్తిస్థాయిలో మేరీలాండ్ శాసనమండలి కార్యకలాపాల్లో నిమగ్నమైంది.

## అరుదైన గౌరవం
అమెరికా 2023 మధ్యంతర ఎన్నికల్లో మేరీల్యాండ్‌ రాష్ట్రానికి 10వ లెఫ్టినెంట్‌ గవర్నర్‌గా అరుణా మిల్లర్‌ ఎన్నికయ్యింది. భగవద్గీతపై చేయి వేసి ప్రమాణం చేసి బాధ్యతలు స్వీకరించింది. ఈ పదవిని చేపట్టిన తొలి ఇండియన్‌-అమెరికన్‌గా ఆమె అగ్రరాజ్యంలో చరిత్ర సృష్టించింది. అలాగే మరో ఐదుగురు భారత–అమెరికన్లు ఈ ప్రతినిధుల సభకు ఎన్నికయ్యారు. వీరంతా అధికార డెమొక్రాటిక్‌ పార్టీ సభ్యులు కాగా వివిధ రాష్ట్రాల్లో కాంగ్రెషనల్‌ జిల్లాల నుంచి రాజా కృష్ణమూర్తి, రో ఖన్నా, అమీ బేరా, ప్రమీలా జయపాల్, థానేదార్‌ ఉన్నారు.

## కుటుంబనేపథ్యం
వెంట్రప్రగడ గ్రామంలో జన్మించిన కాట్రగడ్డ వెంకటరామారావు, భారతదేశంలో ఇంజనీరింగ్ విద్యనభ్యసించి, ఉన్నత చదువులకోసం 1960లో అమెరికా వెళ్ళినారు. చదువుల అనంతరం వీరు విజయవాడకు చెందిన వెనిగళ్ళ హేమలతను వివాహం చేసుకొని అక్కడే స్థిరపడినారు. ఈ దంపతుల కుమార్తె అరుణ కాట్రగడ్డ. అరుణకు 8 ఏళ్ల వయసులో కుటుంబం అమెరికా తరలివచ్చి స్థిరపడింది. అమెరికా వ్యక్తినే వివాహం చేసుకున్నాగానీ, మన తెలుగు సంప్రదాయాలనూ, భారతదేశాన్నీ మరచిపోలేదు. ఈమె డెమోక్రాటిక్ పార్టీ కార్యకర్తగా, అమెరికా దేశ రాజకీయాలలో చురుకుగా పాల్గొనుచుంటున్నది. 2010 ఎన్నికలలో ఈమె, మేరీలాండ్ రాష్ట్రంలో డెమోక్రాటిక్ పార్టీ తరఫున, డెలిగేట్ గా పోటీ చేసి, ఆరుగురు స్వతంత్ర అభ్యర్థులపై విజయం సాధించింది. మొదటిసారి గెలిచిన తరువాత ఈమె, తన రాష్ట్ర గవర్నరును హైదరాబాదుకు తీసికొని వచ్చి, భారతదేశంతో, పలు వ్యాపార విభాగాలలో, అరవై మిలియను డాలర్ల వ్యాపార భాగస్వామ్య ఒప్పందాలను కుదిర్చారు. ఈమె 2014లో రెండవసారి గూడా డెలిగేట్ గా ఎన్నికై, అమెరికా లోని ఒక చట్టానికి సంబంధించి కొన్ని సవరణలు తేగలిగినారు. అమెరికా అధ్యక్ష పదవికి పోటీ చేసిన తొలి మహిళ హిల్లరీ క్లింటన్ ప్రచార బృందంలో, మౌంట్ గోరీ కౌంటీలోని 15వ డిస్ట్రిక్ట్ డెలిగేట్ అయిన మన తెలుగు మహిళ అరుణ, ఆరు గజాల చీర కట్టుకుని, ఎర్రని బొట్టు పెట్టుకుని, అందరినీ ఆకట్టుకొనుచున్నది. ఈమె ప్రస్తుతం, మేరీల్యాండ్ రాష్ట్ర ప్రతినిధుల సభలో ప్రాతినిధ్యం వహించుచున్నది.

## మూలాలు

## ఇతర లింకులు
*Legislative homepage
*MGA Website
*Campaign website

వర్గం:1964 జననాలు
వర్గం:జీవిస్తున్న ప్రజలు
వర్గం:అమెరికా రాజకీయ నాయకులు
అవసరాల రామారావు

**అవసరాల రామారావు**, రాజమండ్రికి చెందిన న్యాయవాది, భారతీయ జనసంఘ్ పార్టీ అధ్యక్షుడు. ఆంధ్రప్రదేశ్ శాసనమండలి సభ్యుడు. 1958లో ఆంధ్రప్రదేశ్లో శాసనమండలి ఏర్పడినప్పుడు సర్కారు పట్టభద్రుల నియోజకవర్గం నుంచి శాసనమండలికి ఎన్నికయ్యాడు.

1961లో లక్నో సమావేశంలో జనసంఘ్ తొలిసారిగా దక్షిణాదికి చెందిన వ్యక్తి, అవసరాల రామరావును అధ్యక్షుడిగా ఎన్నుకున్నది. జాతీయ పార్టీకి అధ్యక్షుడిగా ఉన్నా, దక్షిణాదిన జనసంఘ్ విస్తరణకు రామారావు పెద్దగా దోహదపడలేదు. 1961 నవంబరులో, జనసంఘ్ రామారావు అధ్యక్షతన మూడవ సార్వత్రిక ఎన్నికలలో పార్టీ యొక్క వ్యూహాన్ని ఖరారు చేయటానికి బెనారస్లో సమావేశమైంది. రామారావు నేతృత్వంలో జనసంఘ్ 1962 సార్వత్రిక ఎన్నికలలో పోటీచేసింది. ఆ ఎన్నికల్లో రామారావు రాజమండ్రి నియోజకవర్గం నుండి లోక్‌సభకు పోటీచేసి, చిత్తుగా ఓడిపోయాడు.

## మూలాలు

## ఇతర లింకులు

వర్గం:జనసంఘ్ నాయకులు
వర్గం:1919 జననాలు
వర్గం:1993 మరణాలు
కె.వాసు

**కె.వాసు**గా పిలువబడే **కొల్లి శ్రీనివాసరావు** (1951 జనవరి 7 - 2023 మే 26) దర్శక నిర్మాత. ఇతని తండ్రి దర్శకుడు కె.ప్రత్యగాత్మ. మరొక దర్శకుడు కె.హేమాంబరధరరావు ఇతని బాబాయి.

ఎన్నో విజయవంతమైన చిత్రాలకు దర్శకత్వం వహించిన ఆయన అయ్యప్పస్వామి మహత్యం, శ్రీ షిర్డీ సాయిబాబా మహత్యం వంటి సినిమాలు బాక్సాఫీస్‌ వద్ద సూపర్‌హిట్స్‌ అందుకున్నాయి. పైగా ఈ సినిమాల్లోని భక్తిపాటలు ఎప్పటికీ అజరామరం.

## జీవిత విశేషాలు
ఇతడు 1951, జనవరి 7వ తేదీన హైదరాబాదులో కె.ప్రత్యగాత్మ, సత్యవతి దంపతులకు జన్మించాడు. ఇతని తల్లిదండ్రులిద్దరూ కమ్యూనిస్టు ఉద్యమ నేపథ్యం నుండి వచ్చినవారు. ఇతని మేనమామ చలసాని శ్రీనివాసరావు గొప్ప కమ్యూనిస్టువాది. అతడు పోలీసు ఎన్‌కౌంటర్‌లో మరణించిన సంవత్సరానికి ఇతడు జన్మించాడు. ఆయన జ్ఞాపకార్థం ఇతనికి శ్రీనివాసరావు అని నామకరణం చేశారు. ఇతని తాత కోటయ్య గుంటూరులో ఋషీకేశ్ ఆశ్రమాన్ని స్థాపించాడు. వాసు పదవ తరగతి వరకు మద్రాసులోని కేసరి హైస్కూలులో చదివాడు. తరువాత మెట్రిక్యులేషన్ కొరకు గుంటూరు, హైదరాబాదులలో చదివాడు. కానీ ఇతనికి చదువు అబ్బలేదు. ఇతని బాబాయి కె.హేమాంబరధరరావు ఇతనికి తన సినిమాలలో అప్రెంటీస్‌గా చేర్చుకున్నాడు. తరువాత ఛాయాగ్రాహకులు ఎం.జి.సింగ్, ఎం.సి.శేఖర్‌ల వద్ద రెండేళ్ళు కెమెరా అసిస్టెంట్‌గా, ఎడిటర్ బి.గోపాలరావు వద్ద కూర్పు అసిస్టెంట్‌గా ఒక సంవత్సరం పనిచేశాడు. తరువాత తన తండ్రి ప్రత్యగాత్మ వద్ద ఆదర్శకుటుంబం, మనసు మాంగల్యం, పల్లెటూరి బావ సినిమాలకు అసోసియేట్ డైరెక్టర్‌గా పనిచేశాడు. తరువాత ఆడపిల్లల తండ్రి సినిమాకు తొలిసారి 22యేళ్ల పిన్నవయసులో దర్శకత్వం వహించి స్వంతంగా నిర్మించాడు.

ఆయన 1982లో రత్నకుమారిని వివాహం చేసుకున్నాడు. వీరికి అన్నపూర్ణ, దీప్తి అనే ఇద్దరరు అమ్మాయిలు జన్మించారు.

## సినిమారంగం
ఇతడు పనిచేసిన సినిమాల వివరాలు:

## మరణం
అనారోగ్య సమస్యలతో ఇబ్బందిపడుతున్న 72 ఏళ్ల కె.వాసు హైదరాబాద్‌లోని ఓ ప్రైవేటు ఆస్పత్రిలో చికిత్స పొందుతూ 2023 మే 26న తుదిశ్వాస విడిచాడు.

## మూలాలు

* సినీగోయర్స్ డాట్ కామ్‌ దర్శకుడు కె.వాసుతో చేసిన ఇంటర్వ్యూ

వర్గం:తెలుగు సినిమా దర్శకులు
వర్గం:తెలుగు సినిమా నిర్మాతలు
వర్గం:1951 జననాలు
వర్గం:2023 మరణాలు
వర్గం:హైదరాబాదు జిల్లా సినిమా దర్శకులు
వర్గం:హైదరాబాదు జిల్లా సినిమా నిర్మాతలు
వర్గం:శోభన్ బాబు నటించిన సినిమాలు
వద్దంటే పెళ్ళి (1984 సినిమా)

**వద్దంటే పెళ్ళి** 1984, ఏప్రిల్ 6న విడుదలైన అనువాద తెలుగు చలనచిత్రం. భాగ్యరాజ్ దర్శకత్వం వహించిన ఈ చిత్రంలో భాగ్యరాజ్, ఊర్వశి తదితరలు నటించగా, ఇళయరాజా సంగీతం అందించారు.

## నటవర్గం
* భాగ్యరాజ్
* ఊర్వశి

## సాంకేతికవర్గం
* దర్శకత్వం:	భాగ్యరాజ్
* సంగీతం: ఇళయరాజా
* నేపథ్య గానం: పి. సుశీల, ఎస్.పి. బాలు
* గీతరచన: రాజశ్రీ
* నిర్మాణ సంస్థ: ఎ.వి.ఎం. ప్రొడక్షన్స్

## పాటలు
# కన్ను తెరవరా స్వామి నన్నే పిలవరా స్వామి - పి. సుశీల, ఎస్.పి. బాలు
# కాబోయే న మొగుడు అందాల మన్మధుడు - పి. సుశీల బృందం
# గడసరి నా మావ వచ్చాడే - పి. సుశీల, ఎస్.పి. బాలు
# చిన్ని చిన్ని కన్నా చిన్నారి మా నాన్న - పి. సుశీల, ఎస్.పి. బాలు
# తలపులు రాగం వలపులు తాళం - పి. సుశీల, ఎస్.పి. బాలు కోరస్
# రా రా పంతులయి రారా ఊరించి - ఎస్.పి. శైలజ, ఎస్.పి. బాలు

## మూలాలు

వర్గం:1984 తెలుగు సినిమాలు
వర్గం:తెలుగు కుటుంబకథా సినిమాలు
మల్లిక (వ్యాఖ్యాత)

**మల్లిక** (1978 - 2017 అక్టోబరు 9) ప్రముఖ టీవీ వ్యాఖ్యాత, నటి. 1997-2004 మధ్యలో పలు టీవీ కార్యక్రమాలకు వ్యాఖ్యాతగా వ్యవహరించింది. ఉత్తమ వ్యాఖ్యాతగా పురస్కారాలు అందుకుంది. మహేష్ బాబు కథా నాయకుడిగా నటించిన మొదటి సినిమా రాజకుమారుడు, వెంకటేష్ నటించిన కలిసుందాం రా మొదలైన సినిమాల్లో నటించింది.

## వ్యక్తిగత జీవితం
మల్లిక 1978 లో హైదరాబాదులోని నారాయణగూడలో ఓ మధ్య తరగతి కుటుంబంలో జన్మించింది. ఆమె అసలు పేరు అభినయ విజయ్ సాయిని వివాహం చేసుకున్న తర్వాత ఆమె మకాం బెంగుళూరుకు మారింది.

## వృత్తి
మొదట్లో టీవీ వ్యాఖ్యాతగా తన కెరీర్ ప్రారంభించిన మల్లిక తర్వాత కొన్ని సీరియళ్ళలో, సినిమాలలో అవకాశాలు అందిపుచ్చుకుంది. పెళ్ళి తర్వాత వ్యాఖ్యానానికీ, నటనకు దూరంగా ఉంది.

## సినిమాలు
* నిన్నే పెళ్ళాడతా
* చంద్రలేఖ
* పంచదార చిలక
* రాజకుమారుడు
* కలిసుందాం రా

## మరణం
కొంతకాలంగా అనారోగ్యంతో బాధ పడ్డ ఆమె 20 రోజుల కోమాలో ఉన్న తరువాత 2017 అక్టోబరు 9 న బెంగుళూరులో కన్ను మూసింది. 

## మూలాలు

వర్గం:తెలుగు సినిమా నటీమణులు
వర్గం:2017 మరణాలు
వర్గం:టెలివిజన్ వ్యాఖ్యాతలు
వర్గం:టెలివిజన్ నటీమణులు
టి.టి.కృష్ణమాచారి

**తిరువెల్లూరు తట్టై కృష్ణమాచారి** (1899–1974) 1956 నుండి 1958 వరకు, తిరిగి 1964 నుండి 1966 వరకు రెండు పర్యాయాలు భారతదేశ విత్త మంత్రిగా పనిచేశాడు. 1956లో స్థాపించబడిన స్వతంత్ర భారతదేశపు తొలి ఆర్థిక విధాన కేంద్రము, కొత్త ఢిల్లీలోని జాతీయ అనువర్తిత ఆర్థికశాస్త్ర పరిశోధనా కేంద్రానికి ఈయన వ్యవస్థాపక సభ్యుడు. కృష్ణమాచారి మద్రాసు కైస్తవ కళాశాలలో పట్టబధ్రుడై, ఆ కళాశాల యొక్క ఆర్ధిక శాస్త్ర విభాగంలో అతిధి ఆచార్యుడిగా పనిచేశాడు. ఈయన టి.టి.కె గా సుపరిచితుడు. స్వతంత్ర భారతదేశంలో ఒక స్కాములో చిక్కుకొని రాజీనామా చేసిన తొలి మంత్రిగా అప్రతిష్ఠకూడా ఉంది. ఈయన రాజ్యాంగ రచనా సంఘంలో సభ్యుడు, వ్యాపారవేత్త, భారత జాతీయ కాంగ్రేసు పార్టీకి చెందిన ప్రముఖ నాయకుడు.

## ప్రారంభ జీవితం
టి.టి.కృష్ణమాచారి 1899లో మద్రాసు నగరంలో ఒక బ్రాహ్మణ కుటుంబంలో జన్మించాడు. ఈయన తండ్రి మద్రాసు ఉన్నత న్యాయస్థానంలో న్యాయమూర్తి. కృష్ణమాచారి మద్రాసు కైస్తవ కళాశాలలో పట్టబధ్రుడయ్యాడు. 1928లో కృష్ణమాచారి టిటికె గ్రూపును ప్రారంభించాడు.ఇది భారతీయ వ్యాపారసమాఖ్య. ప్రెస్టేజ్ బ్రాండుకు గాను పేరుగాంచింది.

## రాజకీయ జీవితం
టి.టి.కృష్ణమాచారి తొలుత మద్రాసు శాసనసభకు స్వతంత్ర అభ్యర్థిగా ఎన్నికై, ఆ తర్వాత కాంగ్రేసు పార్టీలో చేరాడు. 1946లో కేంద్రంలోని రాజ్యాంగ పరిషత్తుకు ఎన్నికయ్యాడు. 1952 నుండి 1965 వరకు రెండు పర్యాయాలు కేంద్ర విత్తమంత్రిగా పనిచేశాడు. ఈయన భారతదేశపు తొలి వాణిజ్య, పరిశ్రమల మంత్రిగా, ఆ తర్వాత ఆర్ధిక శాఖా మంత్రిగా పనిచేశాడు. ఈయన చాలాకాలం ఉక్కు శాఖకు కూడా మంత్రిగా వ్యవహరించాడు. 1962లో తిరిగి మంత్రి అయ్యి, తొలుత కొంత పోర్టుఫోలియో లేని మంత్రిగా, ఆ తర్వాత  ఆర్థిక, రక్షణ సహకార మంత్రిగా, చివరిగా 1964లో మళ్ళీ విత్త మంత్రిగా పనిచేశాడు. 1966లో పదవీ విరమణ చేశాడు.

## తర్వాత జీవితం
ముంధ్రా స్కాండల్ వెలుగుచూసినప్పుడు, అందులో స్పష్టంగా కృష్ణమాచారి పాత్ర ఉండటంతో, 1958 ఫ్రిబవరి 18న విత్తమంత్రి పదవికి రాజీనామా చేయక తప్పలేదు. 1962లో తిరిగి లోక్‌సభకు ఎన్నికైనప్పుడు జవహార్ లాల్ నెహ్రూ ఈయనకు విత్తమంత్రిత్వ శాఖ కాకుండా మరే శాఖైనా ఇవ్వటానికి సిద్ధపడ్డాడు 1964లో తిరిగి విత్త మంత్రి అయి ఆ పదవిలో 1966 దాకా కొనసాగాడు. పదవీ విరమణ చేసిన తర్వాత 1974లో వృద్ధాప్య కారణాలతో మరణించాడు.
ఈయన మరణం తర్వాత చెన్నైలోని మౌబ్రే రోడ్డును టిటికె రోడ్డుగా నామకరణం చేశారు.

## బయటి లింకులు
* బడ్జెట్ చరిత్ర

## మూలాలు

వర్గం:1899 జననాలు
వర్గం:1974 మరణాలు
వర్గం:1వ లోక్‌సభ సభ్యులు
వర్గం:2వ లోక్‌సభ సభ్యులు
వర్గం:3వ లోక్‌సభ సభ్యులు
జోలేపాళెం సిద్ధప్పనాయుడు

**జోలేపాళెం సిద్ధప్పనాయుడు** (డిసెంబరు 7, 1923 - అక్టోబర్ 8, 2017) ప్రముఖ రంగస్థల, సినిమా నటుడు. నాటక కృషీవలుడు, నట ప్రసిద్ధ బిరుదాంకితుడు. అనేక నాటకాలు, 22 చిత్రాల్లో నటించాడు.

## జననం
సిద్ధప్పనాయుడు 1923, డిసెంబరు 7న జోలేపాళెం సుబ్బయ్యనాయుడు, లక్ష్మమ్మ దంపతులకు చిత్తూరు జిల్లా మదనపల్లె పట్టణం బండమీద కమ్మ పల్లిలో జన్మించాడు.

## చదువు - ఉద్యోగం
బి.ఏ. చదివిన సిద్ధప్పనాయుడు 1945లో ఉద్యోగ జీవితాన్ని ప్రారంభించి రెవెన్యూశాఖ, ఆహారశాఖల్లో గుమాస్తాగా, 1978 సంవత్సరంలో సచివాలయంలో సహాయ కార్యదర్శిగా పనిచేశాడు.

## కళారంగ జీవితం

1942 సంవత్సరంలో జరిగిన క్విట్ ఇండియా ఉద్యమం, విదేశీ వస్తువుల బహిష్కరణ ఉద్యమంలో పాల్గొనడమేకాకుండా మాజీ ముఖ్యమంత్రి కోట్ల విజయభాస్కరరెడ్డితో కలసి సత్యాగ్రహం చేశాడు.

1944వ సంవత్సరంనుంచి సాంస్కృతిక కార్యక్రమాల్లో పాల్గొనడం ప్రారంభించిన సిద్ధప్పనాయుడు పాఠశాల విద్యార్థులతో కలసి నాటకాలు ప్రదర్శించేవాడు. 1953 నుంచి పూర్తిస్థాయి నాటకరంగంలోకి ప్రవేశించి తన 66 సంవత్సరాల నాటకరంగ జీవితంలో నటుడిగా, దర్శకుడుగా సుమారు 50 నాటకాలతో వందల ప్రదర్శనలు ఇచ్చాడు.

**నటించిన నాటకాలు:**

# శకుంతల
# ప్రతాపరుద్రీయం
# ఖిల్లీరాజ్యపతనం
# మాలపల్లి
# గాలివాన
# కప్పలు
# బొబ్బిలి యుద్ధం

**నటించిన చిత్రాలు:**

# బంగారు గాజులు
# ధర్మదాత
# ఇరుగిల్లు పొరుగిల్లు
# ఇంద్ర
# ఊరు మనదిరా

## పురస్కారాలు - బహుమానాలు
# నాటక కృషీవలుడు (బిరుదు) - కాకతీయ నాటక కళాపరిషత్‌, నాగభైరువారి పాలెం
# నట ప్రసిద్ధ (బిరుదు) - నవరస నట బృందం
# నందమూరి తారక రామారావు రంగస్థల పురస్కారం - నంది నాటక పరిషత్తు - 2000లో నారా చంద్రబాబునాయుడు చేతులమీదుగా
# ఉత్తమ నటుడు (పురస్కారం) - తెలుగు విశ్వవిద్యాలయం
# ఎ.ఆర్.కృష్ణ స్మారక పురస్కారం - ఆంధ్ర నాటక కళాసమితి, విజయవాడ రజితోత్సవం (1994)
# రంగస్థల నటుడు (పురస్కారం) - సత్య కళానికేతన్‌ (2001)
# వై.ఎస్‌.ఆర్‌. కళాపరిషత్‌ పురస్కారం 2010 సంవత్సరంలో వై.యస్. రాజశేఖరరెడ్డి చేతుల మీదుగా

## మరణం
వృద్ధాప్యంలో ఉన్న సిద్ధప్పనాయుడు గత కొంతకాలంగా అనారోగ్యంతో బాధపడుతూ 2017, అక్టోబర్ 8 ఆదివారం సాయంత్రం మదనపల్లెలోని తన నివాసంలో మరణించాడు.

## మూలాలు

## ఇతర లంకెలు
# టివి1 జీవన్నాటక కార్యక్రమంలో సిద్ధప్పనాయుడు ఇంటర్వ్యూ 1వభాగం
# టివి1 జీవన్నాటక కార్యక్రమంలో సిద్ధప్పనాయుడు ఇంటర్వ్యూ 2వభాగం

వర్గం:తెలుగు కళాకారులు
వర్గం:తెలుగు రంగస్థల నటులు
వర్గం:1923 జననాలు
వర్గం:2017 మరణాలు
వర్గం:తెలుగు సినిమా నటులు
వర్గం:చిత్తూరు జిల్లా రంగస్థల నటులు
వర్గం:చిత్తూరు జిల్లా సినిమా నటులు
తెలుగు లఘుచిత్రాల జాబితా

40 నిమిషాలు అంతకన్నా తక్కువ నిడివిగల చిత్రాలను లఘుచలనచిత్రం (Short film) అని నిర్వచిస్తారు. చాలా లఘు చిత్రాల పొడవు 30 నిముషాల లోపు ఉంటుంది. షార్ట్ ఫిల్మ్‌లు దాదాపుగా ఫిల్మ్ ఫెస్టివల్స్, ఆన్‌లైన్ స్ట్రీమింగ్ వెబ్ సైట్లు లేదా డాక్యుమెంటరీ టెలివిజన్ ప్రోగ్రామ్‌లలో చూపించబడతాయి. చాలా మంచి లఘు చిత్రాలలో చాలా తక్కువ ప్రధాన పాత్రలు, రోజువారీ జీవితానికి దగ్గరగా ఉన్న పరిస్థితులు ఉంటాయి. 

## తెలుగులో తీయబడిన కొన్ని లఘుచిత్రాల జాబితా:

## మూలాలు

వర్గం:జాబితాలు
వర్గం:తెలుగు సినిమాలు
వర్గం:లఘు చలనచిత్రాలు
అల్లాడి కృష్ణస్వామి అయ్యర్

దీవాన్ బహదూర్ సర్&nbsp;**అల్లాడి&nbsp;కృష్ణస్వామి&nbsp;అయ్యర్** (1883 మే 14 – 1953 అక్టోబరు 3) భారతీయ న్యాయవాది, రాజ్యాంగ&nbsp;రచనకై&nbsp;ఏర్పరచబడిన&nbsp; భారత రాజ్యాంగ పరిషత్తు సభ్యుడు. ఈయన 1929&nbsp;నుండి 1944&nbsp;వరకు&nbsp;మద్రాసు&nbsp;రాష్ట్ర&nbsp;అడ్వొకేటు&nbsp;జనరల్&nbsp;గా&nbsp;కూడా&nbsp;పనిచేశాడు. ప్రముఖ&nbsp;నాడీశాస్త్రజ్ఞుడు&nbsp;విలయనూర్ ఎస్. రామచంద్రన్&nbsp;అల్లాడి&nbsp;కృష్ణస్వామి&nbsp;అయ్యర్&nbsp;మనవడు.

## ప్రారంభ&nbsp;జీవితం
అల్లాడి కృష్ణస్వామి అయ్యర్ 1883లో మద్రాసు రాష్ట్రంలోని పూడూరు అనే చిన్న గ్రామంలో జన్మించాడు (ఇది ప్రస్తుత ఆంధ్రప్రదేశ్ రాష్ట్రంలోని నెల్లూరు జిల్లాలో ఉన్నది). ఈయన తండ్రి ఏకామ్రశాస్త్రి అర్చకుడు. కృష్ణస్వామి 1899లో మెట్రిక్యులేషన్ పూర్తిచేసుకొని మద్రాసు క్రైస్తవ కళాశాలలో చరిత్ర చదవటానికి చేరాడు. తన ఖాళీ సమయంలో న్యాయశాస్త్ర తరగతులలో పాఠాలు నేర్చుకొని బి.ఎల్ పరీక్ష ఉత్తీర్ణుడయ్యాడు. ఆ తర్వత మద్రాసు న్యాయవాదుల సంఘంలో ప్రముఖ న్యాయవాదిగా ఎదిగాడు.

1930లో ఈయన దీవాన్ బహదూరుగాను, 1932 కొత్త సంవత్సర గౌరవజాబితాలో సర్ గానూ సన్మానం పొందాడు. ఈయనకు వెంకలక్ష్మమ్మతో వివాహమైంది.ఈయన 1929 నుండి 1944 వరకు మద్రాసు రాష్ట్ర అడ్వొకేటు జనరల్ గా కూడా పనిచేశాడు. భారత రాజ్యంగ రచనలో ప్రముఖపాత్ర పోషించాడు రాజ్యాంగ ప్రధాన సృష్టికర్త, రచనా సంఘపు అధ్యక్షుడైన అయిన బి.ఆర్.అంబేద్కర్, రాజ్యాంగ రచన అల్లాడి పోషించిన పాత్రను కొనియాడుతు "రచనా సంఘంలో నా స్నేహితుడు అల్లాడి కృష్ణస్వామి అయ్యర్ వంటి, నాకంటే పెద్దవారు, గొప్పవారు , సమర్ధవంతమైన వ్యక్తులు ఉన్నారు" అని ప్రశసించాడు. రాజ్యాంగ పరిషత్తు సార్వజనీక వయోజన ఓటుహక్కును అనే ఆదర్శాన్ని చేపట్టినప్పుడు కృష్ణస్వామి అయ్యర్, “సామాన్య ప్రజలపై అపారమైన నమ్మకంతో, ప్రజాస్వామ్య పరిపాలనే తుదికి జయిస్తుందనే నిశ్చలమైన అభిప్రాయంతో, సార్వజనీక ఓటుహక్కుతో ప్రజాస్వామ్య ప్రభుత్వాన్ని నెలకొల్పితే అది అందరికీ జ్ఞానోదయం , శాంతి సౌభ్రాతుత్వాలు, సామాన్య ప్రజలందరికీ ఉన్నత జీవన ప్రమాణాలు, సౌఖ్యమైన, గౌరవప్రదమైన జీవనాన్ని చేకూరుస్తుందనే పూర్తి నమ్మకంతో” ఇది చేయబడిందని వ్యాఖ్యానించాడు.

## అల్లాడి&nbsp;స్మారక&nbsp;ట్రస్టు
అల్లాడి స్మారక ట్రస్టు 1983 లో ఈయన కుమారుడు అల్లాడి కుప్పుస్వామిచే, తన తండ్రి కృష్ణస్వామి అయ్యర్ శతజయంతి స్మారకార్ధమై ప్రారంభించబడింది. ఈ ట్రస్టు యొక్క ప్రధాన లక్ష్యం పేద కక్షిదారులు, పేద న్యాయ విద్యార్థులకు సహాయం చేయటం, న్యాయం చేకూరేలా సహాయం చేయటం. భారత రాజ్యాంగ సంబంధిత విషయాలపై ప్రతిసంవత్సరం అల్లాడి స్మారక ఉపన్యాసాలు ప్రముఖ న్యాయవాదులచే ఇవ్వబడుతున్నాయి. ఈ ఉపన్యాసకులలో వి.ఆర్.కృష్ణ అయ్యర్, వి.చంద్రచూడ్, పి.సి.రావు, పావని పరమేశ్వరరావు, నందితా హస్కర్, రమాదేవి, ఎం. జగన్నాథరావు తదితరులు ఉన్నారు.

## మూలాలు

## ఇవికూడా&nbsp;చూడండి
* Austin, G. 1966. The Indian Constitution: Cornerstone of a Nation. Clarendon Press, Oxford.

## బయటి&nbsp;లింకులు
# Article in the Hindu by V.S. Ravi, grandson of Alladi Krishnaswamy Iyer 

వర్గం:1883 జననాలు
వర్గం:1953 మరణాలు
వర్గం:తెలుగువారిలో న్యాయవాదులు
వర్గం:నెల్లూరు జిల్లా న్యాయవాదులు
వర్గం:నెల్లూరు జిల్లాకు చెందిన రాజ్యసభ సభ్యులు
చెన్నై దక్షిణ లోక్‌సభ నియోజకవర్గం

**చెన్నై దక్షిణ లోక్‌సభ నియోజకవర్గం,** చెన్నై నగరం లోని మూడు లోక్‌సభ నియోజకవర్గాల్లో ఇది ఒకటి. ఇది పూర్వం మద్రాసు దక్షిణ నియోజకవర్గంగా ఉండేది.  1957లో చెన్నై లోక్‌సభ నియోజకవర్గాన్ని రెండుగా విభజించినప్పుడు ఏర్పడింది. తమిళనాడు తొలి కాంగ్రేసేతర ముఖ్యమంత్రి, సి.ఎన్.అన్నాదురై, 1967లో ముఖ్యమంత్రిగా ఎన్నికైన తర్వాత ఈ లోక్‌సభ సీటుకు రాజీనామా చేశాడు. ఆ స్థానానికి జరిగిన ఉప ఎన్నికలో మురసోలీ మారన్ పోటీచేసి గెలిచాడు.

## శాసనసభ నియోజకవర్గాలు
### 2009కి పూర్వం
చెన్నై దక్షిణ లోక్‌సభ నియోజకవర్గంలో ఈ క్రింది శాసన సభ నియోజకవర్గాలు ఉండేవి:
# త్యాగరాజ నగర్
# ట్రిప్లికేన్
# మైలాపూర్
# సైదాపేట్
# అలందూర్
# తాంబరం

### 2009–ప్రస్త్రుతం
# విరుగంబాక్కం
# సైదాపేట్
# షోలింగనల్లూర్
# త్యాగరాజనగర్
# మైలాపూర్
# వేలచ్చేరి

## పార్లమెంటు సభ్యులు

## ఇవి కూడా చూడండి

* భారతదేశంలోని లోక్‌సభ నియోజకవర్గాలు

* చెన్నై

## మూలాలు

## బయటి లింకులు
* ECI, Chennai South

## వెలుపలి  లంకెలు
వర్గం:తమిళనాడు లోక్‌సభ నియోజకవర్గాలు
ఊరు మనదిరా

**ఊరు మనదిరా** 2002లో విడుదలైన తెలుగు సినిమా. ఆర్.నారాయణమూర్తి దర్శకత్వం వహించి ఈ సినిమాను నిర్మించాడు. ఈ చిత్రంలో ఆర్ నారాయణమూర్తి, సిద్దప్ప నాయుడు, తెలంగాణ శకుంతల, నర్రా వెంకటేశ్వరరావు ముఖ్య పాత్రలు పోషించారు. 

## తారాగణం

* ఆర్.నారాయణమూర్తి 
* సిద్దప్ప నాయుడు 
* తెలంగాణ శకుంతల 
* నర్రా వెంకటేశ్వరరావు 
* పి.రవిశంకర్ 
* జయచంద్ర రాజు 
* ప్రవీణ్ చక్రవర్తి 
* అమరేంద్ర  
* సందేష్ 
* విజయకుమార్ 
* విజయలక్ష్మి 
* రాజ్ కుమార్ 
* భాస్కరరావు 
* సుదర్శన్ 
* ఝాన్సీ 
* రత్నశ్రీ 

## సాంకేతిక వర్గం

* నిర్మాత,దర్శకుడు: ఆర్.నారాయణమూర్తి 
* కధ: ఆర్.నారాయణమూర్తి 
* మాటలు: సంజీవి 
* పాటలు:సుద్దాల అశోక్ తేజ, ప్రజాకవి, కిషోర్, గోరేటి వెంకన్న, వరంగల్ శ్రీనివాస్ , యు.సాంబశివ, అందేశ్రీ 
* నేపథ్య గాయకులు: శ్రీపతి పండితారాద్యుల బాలసుబ్రహ్మణ్యం, పి.జయచంద్రన్, కిషోర్, మనో, వరంగల్ శంకర్, స్వర్ణలత, రమణ, వరంగల్ శ్రీనివాస్ 
* సంగీతo: కోటి 
* ఛాయా గ్రహణం: డి.వీర్రాజు 
* నిర్మాణ సంస్థ: స్నేహచిత్ర 
* విడుదల:31:05:2002.

## పాటలు
ఈ సినిమాలోని పాటల వివరాలు:

## మూలాలు

## బయటి లింకులు
* యూట్యూబులో ఊరు మనదిరా సినిమా

వర్గం:2002 తెలుగు సినిమాలు
సప్తభుజి

**సప్తభుజి** అనగా ఏడు భుజములు కలిగిన బహుభుజి. 
## క్రమ సప్తభుజి
ఒక సప్తభుజిలో ఏడు భుజములు, ఏడు కోణములు సమానమైన దానిని క్రమ సప్తభుజి అంటారు. ఇందులో ప్రతీ అంతరకోణం విలువ 5π/7 రేడియన్లు (128 డిగ్రీలు) ఉంటుంది. 
### వైశాల్యం
*a* భుజం కలిగిన ఒక క్రమ సప్తభుజి యొక్క వైశాల్యం: 
:A = \frac{7}{4}a^2 \cot \frac{\pi}{7} \simeq 3.634 a^2.

## ప్రకృతిలో ఉన్న సప్తభుజి ఆకరాలు

File:Get_the_point_(301733819).jpg|కాక్టస్


## మూలాలు

## ఇతర లింకులు

* Definition and properties of a heptagon With interactive animation
* Heptagon according Johnson
* Another approximate construction method
* Polygons – Heptagons
* Recently discovered and highly accurate approximation for the construction of a regular heptagon.
* 
* 

వర్గం:బహుభుజిలు
ఇంటింటి దీపావళి

**ఇంటింటి దీపావళి** 1990, అక్టోబరు 19న విడుదలైన తెలుగు చలనచిత్రం. పి. లక్ష్మీదీపక్ దర్శకత్వం వహించిన ఈ చిత్రంలో చంద్రమోహన్, సురేష్, వైజయంతి, విజయ లలిత తదితరలు నటించగా, శివశంకర్ సంగీతం అందించారు.

## నటవర్గం
* చంద్రమోహన్
* సురేష్
* వైజయంతి
* విజయ లలిత
* ప్రభాకరరెడ్డి
* ఈశ్వరీరావు

## సాంకేతికవర్గం
* దర్శకత్వం: పి. లక్ష్మీదీపక్
* నిర్మాణం: ఎం. గంగ
* కథ: ప్రభాకరరెడ్డి
* చిత్రానువాదం: పి. లక్ష్మీదీపక్
* సంగీతం: శివశంకర్
* నేపథ్య గానం: ఎస్.పి. బాలు, కె. ఎస్. చిత్ర, ఎస్.పి. శైలజ, కె. జె. యేసుదాసు
* గీతరచన: సినారె, జాలాది రాజారావు
* ఛాయాగ్రహణం: ఎం. సత్తిబాబు
* కూర్పు: మార్తాండ్ కె. వెంకటేష్
* నిర్మాణ సంస్థ: జయప్రద పిక్చర్స్

## పాటలు
# ఆడదంటే ఆడబోమ్మ అని ఆడపుట్టుకే అదో ఖర్మ అని - కె. ఎస్. చిత్ర - రచన: డా. సినారె
# ఆశల ఊసులు ఆడుకోవాలి ఈ వేళా దోసెడు రాసులు- కె. ఎస్. చిత్ర - రచన: జాలాది రాజారావు
# ఎ బి సి కన్నువేసి నిన్ను కోరుకున్నాయి - కె. ఎస్. చిత్ర, ఎస్.పి. బాలు - రచన: జాలాది
# కిల కిల జీవితం సాగనీ సాగనీ తీయగా - ఎస్.పి. బాలు, ఎస్.పి. శైలజ బృందం - రచన: జాలాది రాజారావు
# కిల కిల జీవితం సాగనీ సాగనీ తీయగా ( బిట్ ) - ఎస్.పి. బాలు - రచన: జాలాది రాజారావు
# మధురం మధురం మధురం ఈనాటి సంగమం - కె. జె. యేసుదాసు, కె. ఎస్. చిత్ర - రచన: డా. సినారె

## మూలాలు

వర్గం:1990 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:చంద్రమోహన్ నటించిన సినిమాలు
ఉదయగిరి (ఒడిషా)

**ఉదయగిరి** (ଉଦୟଗିରି) ఒడిషా రాష్ట్రంలోని అతి పెద్ద బౌద్ధ ఆరామము.  ఇక్కడ ప్రధాన స్థూపం, బౌద్ధ విహారాలు ఉన్నాయి. దీని సమీపంలో ఉన్న లలితగిరి, రత్నగిరి బౌద్ధారామాలతో కలిపి ఇది కూడా 7వ శతాబ్దానికి చెందిన పుష్పగిరి బౌద్ధ విశ్వవిద్యాలయంలో ఒక భాగంగా ఉండేది. ఈ మూడు వారసత్వ సంపదలను సంయుక్తంగా "వజ్ర త్రిభుజి" (రత్నగిరి - ఉదయగిరి - లలితగిరి)గా పేర్కొంటారు. ఇక్కడ లభించిన శాసనాల ప్రకారం ఈ ప్రదేశానికి "మాధవపుర మహావిహారం" అనే పేరు ఉన్నట్లు తెలుస్తున్నది. ఈ బౌద్ధ మహావిహారం 7వ శతాబ్దం నుండి 12వ శతాబ్దం వరకు క్రియాశీలకంగా ఉన్నట్లు పరిశోధనలు తెలుపుతున్నాయి.

## భౌగోళిక ఉనికి
ఉదయగిరి ఒడిషా రాజధాని భువనేశ్వర్‌కు ఈశాన్యంలో 90 కి.మీల దూరంలో, కటక్ నగరానికి ఈశాన్య దిక్కులో 70 కి.మీల దూరంలో కొండల అడుగు భాగంలో నెలకొని ఉంది.

## పరిశోధనలు
ఈ ప్రాంతంలో 1958 నుండి భారత పురాతత్వ సర్వే సంస్థ అనేక తవ్వకాలను జరిపింది. 1985-86, 1989-90ల మధ్యకాలంలో జరిపిన త్రవ్వకాలలో కొన్ని పురావస్తువులు బయల్పడ్డాయి. వాటిలో బౌద్ధ ఆరామం, దాని చుట్టూ ప్రహారీగోడ, ఏడు మీటర్ల ఎత్తువున్న ఒక స్థూపం దాని నలుదిక్కులా ధ్యానముద్రలో ఉన్న బుద్ధ విగ్రహాలు ఉన్నాయి. లభ్యమైన శాసనాల ఆధారంగా ఈ ప్రదేశాన్ని "మాధవపుర మహావిహారం'గా నిర్ధారించారు. 1997-2000 ల మధ్య జరిగిన మలివిడత తవ్వకాలలో మరికొన్ని స్థూపాలు, బౌద్ధారామాలు బయల్పడ్డాయి. వాటిలో 8వ శతాబ్దానికి చెందిన రెండు ఆరామాలు, బుద్ధుడు, తారాదేవి, మంజుశ్రీ, అవలోకితేశ్వర, జాతముక్తలోకేశ్వర విగ్రహాలు, మరికొన్ని టెర్రకోట మట్టి వస్తువులు ఉన్నాయి. మెట్లతో కూడిన ఒక దిగుడుబావి కనుగొనబడింది. ఆ మెట్లపై శాసనాలు చెక్కబడి ఉన్నాయి. ఆ ప్రదేశంలో ఒక ప్రవేశద్వారం కూడా కనుగొనబడింది. ఆ ద్వారంపై హనుమంతుడు తన్మయంతో కళ్ళుమూసుకుని ఊయల ఊగుతున్నట్లు చెక్కబడి ఉంది.

ఇటీవల 2001-2004లో జరిపిన తవ్వకాలలో చదును చేయబడిన రాతినేల, ఆరామంలో ఉత్తర దిక్కుకు నీరు ప్రవహించే విధంగా ఒక ప్రధాన కాలువ, 14.05 మీ Χ 13.35 మీ కొలతలు గల గారతో చేసిన ఒక తిన్నె దానికి చుట్టూ రాతి మెట్లు, ఆ తిన్నెకు ఉత్తరం వైపున ఒక చంద్రశిల బయటపడ్డాయి. వీటితో పాటు అర్థగోళాకృతిలో ఉన్న చైత్యగృహాలు వాటిలో తూర్పువైపుకు అభిముఖంగా రాయి, ఇటుకలతో కట్టిన స్థూపాలు బయలు పడ్డాయి. చైత్య గృహాలకు గవాక్షాలు కూడా ఉన్నాయి.

ఉదయగిరి, లలితగిరి, రత్నగిరులలో తార కురుకుళ్ళ విగ్రహాలను కనుగొన్నారు. ఇవి లలితాసనం వేసి కూర్చొని వున్న అమితాభ మూర్తి నుండి ఉద్భవించినాయి. అలాగే ఈ ప్రదేశాలలో హరితి విగ్రహాలు కూడా బయల్పడినాయి. హరితి పిల్లలను అపహరించే స్త్రీ మూర్తి. కానీ బుద్ధుడు ఆమెను పిల్లలను సంరక్షించే వ్యక్తిగా ప్రేరేపించాడు. ఈ హరితి విగ్రహాలు ఒడిలో పిల్లవానికి చనుబాలు త్రాగించే భంగిమలో ఉన్నాయి.

చైత్యగృహాలలో అనేక స్థూపాల అవశేషాలు కనిపించాయి. ఈ చైత్యగృహాల ఆవరణలో అవలోకితేశ్వర, తథాగత, భికృతి తార, చండ విగ్రహాలు గూళ్లలో నాలుగు దిక్కులా కనుగొన్నారు. ఇంకా 1 నుండి 12వ శతాబ్దాలకు చెందిన ఇటుకలు, మట్టితో కట్టిన 14 స్థూపాలు, 5వ శతాబ్దం నుండి 13వ శతాబ్దాల వరకు సంబంధించిన అనేక శాసనాలను కనుగొన్నారు. చైత్యగృహాలకు తూర్పు దిక్కున 6 గదులున్న నివాస గృహాలు, వాటిలో గృహావసర సామాగ్రుల శిథిలాలు బయల్పడ్డాయి ఇక్కడికి 5కి.మీల దూరంలో ఉన్న రత్నగిరిలో తాంత్రిక ఆచారలతో కూడిన వజ్రయాన బౌద్ధవిశ్వాసాలు ఉన్నట్లు తెలుస్తున్నది కాని ఉదయగిరిలో అటువంటి బౌద్ధ విశ్వాసాలు ఉన్నట్లు నిరూపించే శాసనాలు లభ్యం కాలేదు.

## మూలాలు

## అధోజ్ఞాపికలు
*
*

## బయటి లింకులు

*Flickr.com: Photos of Udayagiri Complex

వర్గం:పర్యాటక ప్రదేశాలు
వర్గం:బౌద్ధ పుణ్యక్షేత్రాలు
వర్గం:భారతదేశంలో పురావస్తు ప్రదేశాలు
జూనియర్స్

**జూనియర్స్** 2003, జనవరి 24న విడుదలైన తెలుగు చలనచిత్రం. జె. పుల్లారావు దర్శకత్వంలో అల్లరి నరేష్, షెరిన్ శృంగార్, తనికెళ్ళ భరణి, ప్రకాష్ రాజ్, వైజాగ్ ప్రసాద్, సుధాకర్ బేతా, జూనియర్ రేలంగి, గౌతంరాజు, బెనర్జీ, లక్ష్మీపతి తదితరులు నటించారు. ఇది తమిళ చిత్రం తుళ్లువదో ఇళమై (2002)కి రీమేక్.

## నటవర్గం
* అల్లరి నరేష్ 
* షెరిన్ శృంగార్
* తనికెళ్ళ భరణి 
* ప్రకాష్ రాజ్ 
* వైజాగ్ ప్రసాద్ 
* బేతా సుధాకర్ 
* జూనియర్ రేలంగి 
* గౌతంరాజు 
* బెనర్జీ 
* లక్ష్మీపతి

## పాటల జాబితా
ప్రేయసి, గానం: హరిహరణ్ , కౌసల్య

నా గుండెల్లో , గానం: చక్రి, కౌసల్య

చెలియా చెలియా, గానం.ఎస్ పి బాలసుబ్రహ్మణ్యం

చేసింది , గానం.కె కె ,. రవివర్మ , చక్రీ

నైట్ జోర్ , గానం . వసుంధరా దాస్, టిప్పు

హాల్లో హాల్లో, గానం.శంకర మహదేవన్ , కె ఎస్ చిత్ర.

## సాంకేతికవర్గం
* దర్శకుడు: జె. పుల్లారావు
* నిర్మాత: జె. భగవాన్
* సంగీతం: చక్రి
* పాటలు: కందికొండ, సిరివెన్నెల, భాస్కరభట్ల

## మూలాలు

వర్గం:అల్లరి నరేష్ నటించిన సినిమాలు
వర్గం:చక్రి సంగీతం అందించిన సినిమాలు
వర్గం:తెలుగు కుటుంబకథా సినిమాలు
వర్గం:తెలుగు హాస్య సినిమాలు
వర్గం:తెలుగు ప్రేమకథా సినిమాలు
వర్గం:తనికెళ్ళ భరణి సినిమాలు
వర్గం:ప్రకాష్ రాజ్ నటించిన సినిమాలు
వర్గం:2003 తెలుగు సినిమాలు
యమేశ్వరాలయం

**యమేశ్వర** లేదా **జమేశ్వర** ఆలయం ఒక అతి పురాతన దేవాలయం. దీనిలో ఈశ్వరుడు యమునిచేత పూజింపబడ్డాడు. ఈ ఆలయం భువనేశ్వర్లో "జమేశ్వర్ పట్న" లోని భారతి మాత మందిరానికి సమీపంలో ఉంది. 

## నిర్మాణం
ఈ దేవాలయం కళింగుల వాస్తు నిర్మాణ శైలిలో నిర్మించబడింది. తూర్పు గంగ రాజవంశీకుల చేత 13-14 శతాబ్దాలలో ఈ దేవాలయం నిర్మించబడింది. ప్రధాన గాలిగోపురం "రేఖ దుల" శైలిలోను, యాగశాల "పీఠ దుల" శైలిలో కట్టబడింది. నాట్య మండపం యాగశాలకు ఆనుకొని ప్రత్యేకంగా ఉంది. ఇసుకరాతితో నిర్మించబడిన ఈ దేవాలయంలోని ఎక్కువ భాగం ప్రకృతి వైపరీత్యాలవల్ల దెబ్బతినింది. బయటి ప్రాకారం ఎర్రమట్టితో కట్టబడింది. ఆలయం చుట్టూ పౌరాణికగాథలను వివరించే శిల్పాలు, దిక్పాలకులు, నాయికలు, ఏనుగుల ఊరేగింపు, శృంగార భంగిమలు మొదలైన బొమ్మలు ఉన్నాయి. గర్భగృహంలో శివలింగము వృత్తాకార పానవట్టంలో ప్రతిష్ఠించబ

## పర్వదినాలు
ఆశ్వయుజ మాసంలో వచ్చే "జుంటియా" లేదా "ద్విత్వాహన ఓష" అనే పండుగను ఈ ఆలయంలో ప్రముఖంగా జరుపుకుంటారు. ఇంకా శివరాత్రి, కార్తీక పౌర్ణమి పర్వదినాలు కూడా ఇక్కడ ఘనంగా నిర్వహిస్తారు. ప్రతి సోమవారం, సంక్రమణపు రోజులలో ఇక్కడ విశేష పూజలు నిర్వహిస్తారు. భరణి నక్షత్రం వున్న రోజు ఈ ఆలయాన్ని దర్శించినవారికి కష్టాలన్నీ తీరిపోతాయని భక్తులు నమ్ముతారు.

## ఇవికూడా చూడండి
* భువనేశ్వర్ లోని దేవాలయాలు

## చిత్రావళి

Yameswar Temple.jpg| యమేశ్వరాలయం
Nandi Yameswar Temple1.jpg|నంది
Ganesha Yameswar Temple.jpg|గణపతి విగ్రహం
Nrutya Mandap Yameswar Temple.jpg|నాట్యమండపం
Linga Yameswar Temple.jpg|లింగం 


## మూలాలు

## బయటి లింకులు

* ఇందిరా గాంధీ జాతీయ కళల కేంద్రంలో ఆలయ చిత్రాలు
* ఇందిరా గాంధీ జాతీయ కళల కేంద్రంలో ఆలయ నివేదిక

వర్గం:ఒడిశా దేవాలయాలు
వర్గం:శివాలయాలు
వర్గం:ఒడిశా పర్యాటక ప్రదేశాలు
వర్గం:దేవాలయాలు
సమీర్ హసన్

**సమీర్** ఒక ప్రముఖ టీవీ, సినీ నటుడు. బిగ్ బాస్ తెలుగు కార్యక్రమంలో పాల్గొన్నవారిలో ఒకడు.

## వ్యక్తిగత వివరాలు
సమీర్ ఇంతికాబ్ హసన్, మహాలక్ష్మి దంపతులకు ఫిబ్రవరి 25 న విశాఖపట్నంలో జన్మించాడు. చెల్లెలు పేరు పూర్ణిమ. తల్లిదండ్రులు విదేశాలకి వెళ్ళడంతో చెన్నై లోని అమ్మమ్మ దగ్గర పెరిగాడు. అక్కడే కళాక్షేత్ర పాఠశాలలో చదివాడు. తరువాత విశాఖపట్నం లోని బుల్లయ్య కళాశాల నుంచి బి.కాం, బి. బి. ఎం (బ్యాచిలర్ ఆఫ్ బిజినెస్ మేనేజ్ మెంట్) చదివాడు. 
ఇతని భార్య పేరు అపర్ణ. ఈ జంట మాటివి లో ప్రసారమైన *మొగుడ్స్ పెళ్ళామ్స్* అని రియాలిటీ కార్యక్రమంలో పాల్గొని విజేతగా నిలిచారు.

## వృత్తి
సమీర్ మొదట్లో దూరదర్శన్ కార్యక్రమాల్లో కనిపించాడు. అప్పట్లో ప్రజాదరణ పొందిన *ఋతురాగాలు* ధారావాహికలో నటించాడు. కె. విశ్వనాథ్ దర్శకత్వంలో 1999లో వచ్చిన *శుభసంకల్పం* ఇతను నటించిన మొదటి సినిమా. తరువాత ప్రముఖ హీరోల అందరి సరసన సహాయ నటుడిగా కనిపించాడు.

## సినిమాలు

* శుభసంకల్పం
* ఇంద్ర
* సింహాద్రి
* సై
* మగధీర
* అనసూయ
* శ్రీరామదాసు
* శ్రీరామరాజ్యం
* హీరో (2008)
* గణేష్ (2009)
* నాగవల్లి (2010)
* పిల్ల జమీందార్
* మిస్టర్ పర్ఫెక్ట్
* లడ్డు బాబు
*కేరింత (2015)
*మరల తెలుపనా ప్రియా
* దేవదాస్ (2018)
* అనుకున్నది ఒక్కటి అయినది ఒక్కటి (2020)
*థ్యాంక్ యూ బ్ర‌ద‌ర్ (2021)
*బజార్‌ రౌడి (2021)
*తెలంగాణ దేవుడు (2021)
* లక్కీ లక్ష్మణ్ (2022)
* ఇద్దరు (2023)
* మిస్టేక్ (2023)
* భారీ తారాగణం (2023)
* పురుషోత్తముడు (2024)
* రామ్ నగర్ బన్నీ (2024)
* డ్రింకర్ సాయి (2024)
* 100 క్రోర్స్ (2024)

## మూలాలు

వర్గం:తెలుగు సినిమా నటులు
వర్గం:బిగ్ బాస్ (తెలుగు టీవీ సిరీస్) పోటీదారులు
చౌసత్ యోగిని ఆలయం, హీరాపూర్

**చౌసతి యోగిని దేవాలయం** (64 యోగినుల మందిరం) () ఒడిషా రాష్ట్ర రాజధాని భువనేశ్వర్ పట్టణానికి 20 కి.మీ.ల దూరంలో హీరాపూర్ అనే పల్లెలో ఉంది.
## విశేషాలు
ఈ మందిరాన్ని 9వ శతాబ్దంలో రాణీ హీరాదేవి నిర్మించినట్లు భావిస్తున్నారు.

ఈ దేవాలయం వృత్తాకారంలో పూర్తిగా ఇసుకరాయితో కట్టబడింది. లోపలి వైపు గోడకు గూళ్లు ఉన్నాయి. ప్రతి గూటిలోను ఒక దేవత బొమ్మ చొప్పున 56 దేవతా ప్రతిమలున్నాయి. ఇవి నల్లని రాతితో చెక్కబడి గోడకు ఇమడ్చబడి ఉన్నాయి. ఈ గుడి మధ్యలో మూల విగ్రహం కాళి రాక్షసుడి తలపై కాలుపెట్టి నిలబడిన భంగిమతో కనిపిస్తుంది. ఈ గుడి మధ్యభాగంలో చండీ మండపం ఉంది. దానిలో మిగిలిన 8 దేవతా విగ్రహాలు నాలుగు వైపులా ఉన్నాయి. కొంతమంది చరిత్రకారులు ఈ చండీ మంటపంలో మహాభైరవుని పూజించినట్లు ఊహిస్తున్నారు.

ఇది పైకప్పు లేని ఒక తాంత్రిక దేవాలయం. ఇక్కడ పంచభూతాలను ఆరాధిస్తూ క్షుద్రపూజలను నిర్వహిస్తారు. 

ఇక్కడి పూజారుల స్థల పురాణం ప్రకారం దుర్గాదేవి రాక్షస సంహారం కొరకు 64 గ్రామదేవతల రూపాలలో వెలసింది. ఈ 64 మంది యోగినులు యుద్ధం అనంతరం దుర్గాదేవిని తమ ఉనికిని చాటడానికి ఒక దేవాలయాన్ని సృష్టించాల్సిందిగా కోరారు.

ఈ యోగిని విగ్రహాలు సాధారణంగా స్త్రీ మూర్తుల రూపంలో ఒక జంతువును వాహనంగా చేసుకుని చేతిలో రాక్షసుని తలను పట్టుకుని శక్తి రూపంలో ఉన్నాయి. ఈ ప్రతిమలలో క్రోధము, దుఃఖము, సంతోషము, ఆహ్లాదము, లాలస మొదలైన అన్ని భావాలు వ్యక్తమౌతున్నాయి.

ఇటువంటి మందిరమే ఒడిషా రాష్ట్రం బలంగిర్ జిల్లాలోని రాణిపూర్- ఝరియల్ ప్రాంతంలోను, భారతదేశంలో మరో ఏడుచోట్ల నెలకొని ఉన్నాయి. 

హిందూ పురాణాల ప్రకారము 64 సంఖ్య చతుష్షష్ఠి కళలను సూచిస్తున్నది.

## ఇవి కూడా చూడండి
* చౌసత్ యోగిని ఆలయం, రాణిపూర్ ఝరియాల్
* చౌసత్ యోగిని ఆలయం, ఖజురహో

## మూలాలు

## గ్యాలరీ



File:Prayer offered at Yogini Temple.JPG| యోగినుల మూర్తులు
File:Yoginis in a circular format.JPG| వృత్తాకారంగా కొలువై ఉన్న యోగినులు


## బయటి లింకులు

వర్గం:దేవాలయాలు
వర్గం:ఒడిశా దేవాలయాలు
వర్గం:శక్తి ఆలయాలు
వర్గం:ఒడిశా పుణ్యక్షేత్రాలు
వర్గం:ఒడిశా పర్యాటక ప్రదేశాలు
వర్గం:యోగిని ఆలయాలు
బాబా (సినిమా)

**బాబా** 2002 లో సురేష్ కృష్ణ దర్శకత్వంలో విడుదలైన సినిమా. రజనీకాంత్,  మనీషా కొయిరాలా ఇందులో ప్రధాన పాత్రధారులు. ఈ సినిమాను రజనీయే నిర్మించడం కాకుండా కథ కూడా అందించాడు. ఎ. ఆర్ రెహమాన్ సంగీత దర్శకత్వం వహించాడు.

## కథ
బాబా చిన్నతనంలోనే సాధువుల, ఋషుల ఆశీర్వాదంతో పుట్టి పెరుగుతాడు. ముఖ్యంగా రెండు వేల యేళ్ళుగా హిమాలయాల్లో తపస్సు చేసుకుంటున్న ఒక యోగి ఆశీర్వాదం ఇతనికి ఉంటుంది. కానీ బాబా పెరిగేకొద్దీ అతనికి దేవుడి మీద అంతగా విశ్వాసం ఉండదు. కానీ అతనికి తెలియకుండానే బాబాజీ అతన్ని హిమాలయాలకు నడిపిస్తాడు. ఒక మంత్రాన్ని కూడా ఉపదేశిస్తాడు. ఆ మంత్రం జపించి అతను ఏది కోరుకుంటే అది జరుగుతుంది. దాన్ని కేవలం ఏడు సార్లు మాత్రమే వాడుకోగలడని చెబుతాడు. మొదట్లో వాటి మీద ఏ మాత్రం నమ్మకం లేని బాబా చిన్న చిన్న విషయాలకే ఆరుసార్లు వాడేస్తాడు.

## తారాగణం
* బాబాగా రజనీకాంత్
* చాముండేశ్వరిగా మనీషా కొయిరాలా
* ఎం. ఎన్. నంబియార్
* విజయకుమార్
* ఆశిష్ విద్యార్థి
* గౌండమణి
* బాబా తల్లిగా సుజాత 
* రియాజ్ ఖాన్
* సాయాజీ షిండే
* అమ్రిష్ పురి
* సంఘవి
*వాసు విక్రమ్
*మనీషా కొయిరాలా సోదరిగా సంతోషి
*దీపా వెంకట్

## మూలాలు

వర్గం:తమిళ అనువాద సినిమాలు
వర్గం:రజనీకాంత్ నటించిన సినిమాలు
వర్గం:సుజాత నటించిన సినిమాలు
వర్గం:సంఘవి నటించిన సినిమాలు
బాబా

బాబా అనే పేరు ముఖ్యంగా హిందూ సన్యాసుల పేరు వెనక ఉండే ఒక పదం.
* బాబాజీ - హిమలయాళ్లోని ఒక యోగి
* బాబా (సినిమా) - బాబాజీ ఇతివృత్తంతో రజనీకాంత్ నటించిన సినిమా
* అవతార్ మెహెర్ బాబా 
* షిరిడీ సాయిబాబా 
* సత్యసాయిబాబా
వైభవ్ రెడ్డి

**వైభవ్ రెడ్డి** దక్షిణ భారత చలనచిత్ర నటుడు, తెలుగు సినిమా దర్శకుడైన ఎ. కోదండరామిరెడ్డి కుమారుడు. తన తండ్రి దర్శకత్వం వహించిన గొడవ (2007) సినిమాతో చలనచిత్రరంగంలోకి ప్రవేశించాడు.

## జననం - విద్యాభ్యాసం
వైభవ్ 1978, ఏప్రిల్ 21న నెల్లూరులో జన్మించాడు. వీరిది తెలుగు కుటుంబం. చెన్నైలోనే తన విద్యాభ్యాసం సాగింది.

## సినిమారంగం
తెలుగు సినిమా దర్శకుడైన ఎ. కోదండరామిరెడ్డి కుమారుడిగా తన తండ్రి దర్శకత్వం వహించిన గొడవ (2007) సినిమాతో చలనచిత్రరంగంలోకి ప్రవేశించిన వైభవ్, వెంకట్ ప్రభు దర్శకత్వంలో వచ్చిన సరోజ, గోవా, గ్యాంబ్లర్ (మనకథ) సినిమాలతో గుర్తింపు పొందాడు.

## నటించిన చిత్రాల జాబితా

### టెలివిజన్

## మూలాలు

## ఇతర లంకెలు
* 

వర్గం:1978 జననాలు
వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
బ్రహ్మేశ్వర దేవాలయం (భువనేశ్వర్)

**బ్రహ్మేశ్వర దేవాలయం**ఒడిషా రాష్ట్రంలోని భుబనేశ్వర్ పట్టణంలో నెలకొని ఉన్న ఒక శైవాలయము. ఇది 9వ శతాబ్దం చివరిలో ప్రతిష్ఠించబడినట్లు ఈ గుడిలో లభ్యమైన శాసనాల ద్వారా తెలుస్తున్నది. కానీ కచ్చితమైన వివరాలు ఆ శాసనాలు భద్రపరచకపోవడం వల్ల సా.శ.1058 తరువాతి వివరాలు మాత్రమే లభిస్తున్నాయి. ఈ దేవాలయాన్ని 18వ సోమవంశరాజు ఉద్యోతకేసరి తల్లి కళావతీదేవి ఈ ఆలయాన్ని నిర్మించినట్లు శాసనాధారాలు వెల్లడిస్తున్నాయి.

## చరిత్ర
భువనేశ్వర్ నుండి కలకత్తాకు తరలించబడిన ఒక శాసనం ఆధారంగా ఈ ఆలయం 11వ శతాబ్దం చివరిలో నిర్మించబడినట్లు చరిత్రకారులు నిర్ణయించారు. ఆ శాసనం ప్రకారం ఈ దేవాలయాన్ని సోమవంశపు రాజు ఉద్యోతకేసరి తల్లి కళావతీదేవి నిర్మించింది. ఈ ఆలయం నాలుగు నాట్యశాలలతో సిద్ధతీర్థం అనే ప్రదేశం (నేటి భువనేశ్వర్)లో నిర్మించబడింది. ఈ శాసనం అసలైన ప్రదేశంలో లేకపోవడం వల్ల దానిలోని వివరాలు మరొక దేవాలయానికి సంబంధించనవని కొందరు చరిత్రకారులు అనుమానిస్తున్నా ఆ శాసనంలో పేర్కొన్న ప్రదేశము, వివరాల ప్రకారం ఆ శాసనం ఈ దేవాలయానికి చెందినదని నిర్ధారించారు. అయితే ఆ శాసనంలో పేర్కొన్న విధంగా అక్కడ ఉన్నవి నాట్యశాలలు కావని, అవి అంగశాలలని పాణిగ్రాహి వంటి చరిత్రకారుల వాదన.

## నిర్మాణశైలి
ఈ దేవాలయాన్ని పంచాయతన దేవాలయంగా వర్గీకరించారు. ప్రధాన గుడికి నలుమూలలా నాలుగు ఉప దేవాలయాలున్నాయి. ఈ దేవాలయ్ం యొక్క విమాన గోపురం 62.2 అడుగుల ఎత్తును కలిగి ఉంది. ఈ ఆలయం సాంప్రదాయ దారుశిల్ప వాస్తు పద్ధతులలో కట్టబడింది కానీ రాతిలో చెక్కబడింది. ఈ ఆలయ సౌధాలు పిరమిడ్ ఆకారంలోని శిలలను ఉపయోగించి ఆ శిలల లోపలి, వెలుపలి భాగాలలో శిల్పాలను చెక్కారు.

ఈ ఆలయ ప్రధాన కట్టడం రెండు భాగాలుగా ఉంది. చిన్న భాగం జగ్మోహన మండపం దాని వెనుక గర్భగుడి ఉన్నాయి. మిగిలిన ఆలయాలకు మరో రెండు భాగాలు నాట్యశాల, ఉత్సవశాలలున్నాయి.

ఈ బ్రహ్మేశ్వర దేవాలయం పురాతనమైన ముక్తేశ్వరాలయానికి దగ్గర పోలికలు ఉన్నాయి. దేవాలయం గోడలపై నాట్యకత్తెల, సంగీత కారుల, వీణ మొదలైన సంగీత వాయిద్యాల బొమ్మలు చెక్కబడి ఉన్నాయి. ఈ గుడి నిర్మాణంలో ఇనుప దిమ్మెలను ఉపయోగించారు. అంతకు పూర్వం కట్టిన దేవాలయాలలో ఇనుము వినియోగంలేదు.

ఈ దేవాలయ ప్రాకార కుడ్యాలపై అనేక దేవతా మూర్తులను చెక్కారు. ద్వారాలపై అందమైన పుష్పాల చిత్రాలను, అష్టదిక్పాలకుల మూర్తులను చెక్కారు. ఇంకా ఈ దేవాలయ గోడలపై తాంత్రిక సంబంధమైన బొమ్మలు, చాముండేశ్వరి, రౌద్రాకారంలో ఉన్న శివుని విగ్రహాలు ఉన్నాయి.

ఒక శాసనం ప్రకారం రాణీ కళావతీ దేవి ఈ దేవాలయాని అనేక అందమైన యువతులను కానుకగా సమర్పించిందని తెలుస్తున్నది. ఇది ఆనాటి దేవదాసీ వ్యవస్థను సూచిస్తున్నదని, ఈ దేవదాసీ సంప్రదాయం తదనంతర ఒరిస్సా దేవాలయ చరిత్రలో ముఖ్యమైన భాగంగా నిలిచిపోయిందని చరిత్రకారులు తీర్మానిస్తున్నారు.

## దేవాలయాలు

* బ్రహ్మేశ్వర దేవాలయం, కిక్కేరి :  కిక్కేరి గ్రామంలో ఉన్న 12వ శతాబ్దానికి చెందిన ఒక హిందూ ఆలయం. 

## మూలాలు

## బయటి లింకులు
* టెంపుల్ ఆఫ్ బ్రహ్మేశ్వర ఎట్ గ్రేట్ బిల్డింగ్స్
* బ్రహ్మేశ్వర ఫోటో గ్యాలరీ 
* శిల్పాలు
* నివేదిక

వర్గం:11వ శతాబ్ద నిర్మాణాలు
వర్గం:ఒడిశా దేవాలయాలు
వర్గం:ఒడిశా పర్యాటక ప్రదేశాలు
వర్గం:శివాలయాలు
వర్గం:దేవాలయాలు
బ్రాహ్మణ గోత్రాల జాబితా

హిందువుల బ్రాహ్మణ సమాజంలో కనుగొన్న గోత్రాల పాక్షిక జాబితా.
*గోత్రాలు: ఇవి అనేకాలు. అందు కొన్ని శిష్యపరంపరను కొన్ని పుత్రపరంపరను తెలియ చేయును. వీనిని ఇన్ని అని లెక్క పెట్టిచెప్పుట అసాధ్యము. అయినను ఇందు ముఖ్యమైనవి ఏబది. అవి కాశ్యప భారద్వాజ హరిత కౌండిన్య కౌశిక వసిష్ఠ గౌతమ గార్గేయ శ్రీవత్స ఆత్రేయ ముద్గల శఠమర్షణాదులు. వానిలో ప్రతిదానియందును అంతర్భాగాలు అనేకాలు ఉన్నాయి. అవి ఏకార్షేయములు ద్వ్యార్షేయములు త్ర్యార్షేయములు పంచార్షేయములును అయి ఉండును. అనఁగా ప్రవర చెప్పునపుడు కొందఱు ఒక ఋషిని కొందఱు ఇద్దరు ఋషులను కొందరు ముగ్గురు ఋషులను కొందఱు అయిదుగురు ఋషులను చెప్పి చెప్పుదురు అని అర్థం
## అ
* అత్రి
* అంగీరస
* అలంబైయిన్
* అజ
* అర్కాయణ
* అగ్రాయణ
* అయాస్య
* అర్యాయణ

## ఆ
* ఆత్రేయ
* ఆంగీరస

## విప్పర్తి
విప్పర్తి 

## ఈ
## ఉ
* ఉపాధ్యాయ

## ఊ

## Bo

## ౠ

## ఎ

ఏచూరి

## ఐ

## ఒ

ఓగిరాల

## ఔ

## అం
* అంగిరస
* అంజాయన
* అంగాయన

## క
* కపిల
* కశ్యప
* కౌండిన్య
* కాత్యాయన
* కౌశిక
* కుత్స
* కపిల

## ఖ

## గ
* గార్గ
* గౌతమ

## చ చిలుకూరు వారి విశ్వకర్మ గోత్రం
* చాగంటి. ఆత్రేయస గోత్రం.సప్త ఋషులు. 6 వేల నియోగులు
* చంద్రాయణ
* చారోర
* చ్యవన

## జ
* జమదగ్ని

## ట

## డ

## ఢ
nandikam

## తౌడోజు
తనికెళ్ళ

## థ

## దశిక
* దాలభ్య 
* ధనుంజయ

## ప
* పరాశర
* పౌరుకుత్స
* పూతిమాషస
* బాలి
* బక్షి
* భరద్వాజ
* భల్కి
* భార్గవ
## మ
* మంజులూరి
* మైత్రేయ
* మిత్ర
* మాండవియ
* ముద్గల
* మౌనభార్గవస
*మద్దిపాటి
*మంత్రాల - గోత్రం శ్రీవత్సస

## య
* Yaasakasa
*
* రామనుజ

## ల
లోహితస

## వ
* వాల్మీకి
* వశిష్ట
* వాసుదేవ
* వత్స
* విష్ణు
* విశ్వామిత్ర
* విష్ణువర్ధ

## శ
* శాండిల్య
* శర్మ
* శ్రీవత్సస

## ష
* షునాక్

## స
## సన్నిధి
* సంక్రితి
* సావర్ణ
* సోరల్
* సూర్యధ్వజ

## హ
* హరిత

## ఇవి కూడా చూడండి
* గోత్రాలు జాబితా
* గోత్రాలు 
* బ్రాహ్మణులు
## గమనికలు
* https://web.archive.org/web/20171014050327/http://www.vedah.net/manasanskriti/Brahmins.html
* https://web.archive.org/web/20171022064714/http://www.gurjari.net/ico/Mystica/html/gotr
* https://web.archive.org/web/20110818120820/http://www.merinews.com/article/same-gotra-marriages-lead-to-genetic-disorders/15827925.shtml

వర్గం:గోత్రములు
వర్గం:హిందూమతం
వర్గం:బ్రాహ్మణులు
వర్గం:బ్రాహ్మణ గోత్రాలు
కొండా మాధవరెడ్డి

జస్టిస్ **కొండా మాధవరెడ్డి** (1923–1997) బొంబాయి హైకోర్టు మాజీ ప్రధాన న్యాయమూర్తి, హైదరాబాదు హైకోర్టు మాజీ ప్రధాన న్యాయమూర్తి,, కొత్త ఢిల్లీలోని చిన్నరాష్ట్రాల సమాఖ్యలో సభ్యుడు. మాధవరెడ్డి అనేక జాతీయ న్యాయవాద సంఘాలలో, ఆంధ్రప్రదేశ్ రాష్ట్రంలో విద్యా, సాంఘిక, సామాజికసంస్థలలో ప్రముఖమైన వ్యక్తి.

## వ్యక్తిగత జీవితం
కొండా మాధవరెడ్డి 1923, అక్టోబరు 21న, కొండా వెంకటరంగారెడ్డి, తుంగభద్రమ్మ దంపతులకు నల్గొండ జిల్లా, ఆలేరు మండలంలోని షారాజీపేటలో జన్మించాడు. ఈయన ప్రముఖ స్వాతంత్ర్య సమరయోధుల కుటుంబంలో జన్మించాడు. ఈయన తండ్రి భారత జాతీయ కాంగ్రేసు నాయకుడు, ఆంధ్రప్రదేశ్ రాష్ట్రానికి రెవెన్యూ మంత్రిగాను, 1957 నుండి 1962 వరకు ఉపముఖ్యమంత్రిగానూ పనిచేశాడు.ఈయన జయలతాదేవిని వివాహంచేసుకున్నాడు. ఈ దంపతులకు ముగ్గురు కుమార్తెలు (మీరారెడ్డి, గౌతమిరెడ్డి, శైలజాసింగ్), ఒక కుమారుడు (కొండా విశ్వేశ్వర్ రెడ్డి). మీరారెడ్డి ఉస్మానియా విశ్వవిద్యాలయపు పూర్వవిద్యార్థి ఆమె సోదరి గౌతమీ రెడ్డి ఏ.వి.కళాశాలలోని రసాయన శాస్త్ర విభాగంలో ఆచార్యిణి. కొండా విశ్వేశ్వర్ రెడ్డి తెలంగాణ రాష్ట్రంలోని చేవెళ్ళ లోక్‌సభ నియోజకవర్గానికి పార్లమెంటులో ప్రాతినిధ్యం వహిస్తున్నాడు.

మాధవరెడ్డిని సహచరులు, మృదుభాషిగానూ, ఆలోచనాపరుడిగానూ, సహజంగా న్యాయబద్ధమైన వ్యక్తిగాను వర్ణిస్తారు. ఎదుటివారిని తన వాదనతో ఒప్పించగల నేర్పరి అని. చట్టాలను, నిజాలను కూలంకషంగా పరిశీలించే గుణం మాధవరెడ్డిది. ఈయన పక్కా జెంటిల్‌మెన్, నిగర్వి, అందరికీ సహాయపడే స్వభావి. ఈయన ఆగ్రహానికి గానీ, అలజడికిగానీ ఎన్నడూ గురికాలేదు, రాగద్వేశాలు లేకుండా ఏ చర్చలోనైనా, స్పష్టమైన ఆలోచనతో కొనసాగించి అన్నివర్గాలు సరైన నిర్ణయం తీసుకొనేలా సాగిస్తాడు. ఈయన విద్యావేత్త, విద్వాంసుడు, న్యాయవేత్త.

మాధవరెడ్డి 1997 సెప్టెంబరు 25న నాన్-హాడ్జ్‌కిన్స్ లింఫోమా (తెల్లరక్తకణాల క్యాన్సర్) తో పోరాడుతూ మరణించాడు.

## విద్య
మాధవరెడ్డి హైదరాబాదులోని ఛాదర్‌ఘాట్ ప్రభుత్వ ఉన్నత పాఠశాలలో ప్రాథమిక విద్యాభ్యాసం పూర్తిచేసుకొని, నిజాం కళాశాల నుండి రాజనీతిశాస్త్రము, ఆర్ధికశాస్త్రంలో పట్టభద్రుడయ్యాడు. ఆ తర్వాత పూణేలోని ఫెర్గూసన్ కళాశాలలో ఆర్థికశాస్త్రంలో పోస్టూగ్రాడ్యుయేషన్ చేశాడు. ఆ తరువాత బొంబాయి విశ్వవిద్యాలయంలో ఎల్.ఎల్.బి పూర్తిచేసి న్యాయవాది అయ్యాడు.

## మూలాలు

వర్గం:1923 జననాలు
వర్గం:1997 మరణాలు
వర్గం:తెలుగువారిలో న్యాయవాదులు
వర్గం:ఆంధ్రప్రదేశ్ హైకోర్టు ప్రధాన న్యాయమూర్తులు
వర్గం:యాదాద్రి భువనగిరి జిల్లాకు చెందిన హైకోర్టు ప్రధాన న్యాయమూర్తులు
వర్గం:యాదాద్రి భువనగిరి జిల్లా న్యాయవాదులు
వర్గం:నిజాం కళాశాల పూర్వవిద్యార్ధులు
జై ఆకాశ్

**జై ఆకాశ్** దక్షిణ భారత చలనచిత్ర నటుడు, దర్శకుడు. తెలుగు, తమిళ, కన్నడ చిత్రాలలో నటించాడు.

## జననం - విద్యాభ్యాసం
జై ఆకాశ్, మార్చి 18న శ్రీలంకలో జన్మించాడు.

## సినిమారంగం
రోజావనం అనే తమిళ సినిమాతో వెండితెరకు పరిచయమైన జై ఆకాశ్, ఆ తర్వాత రామ్మా! చిలకమ్మా అనే చిత్రంద్వారా తెలుగు చలనచిత్రరంగంలోకి అడుగుపెట్టాడు. శ్రీను వైట్ల దర్శకత్వంలో వచ్చిన ఆనందం సినిమాతో గుర్తింపు పొందాడు.

## చిత్రాల జాబితా

## పురస్కారాలు

## మూలాలు

## ఇతర లంకెలు
* 

వర్గం:జీవిస్తున్న ప్రజలు
వర్గం:తెలుగు సినిమా నటులు
వర్గం:తమిళ సినిమా నటులు
వర్గం:కన్నడ సినిమా నటులు
వర్గం:తెలుగు సినిమా దర్శకులు
వర్గం:తమిళ సినిమా దర్శకులు
లై (సినిమా)

***LIE (లవ్ ఇంటెలిజెన్స్ ఎనిమిటీ)*** హను రాఘవపూడి రాసిన, దర్శకత్వం వహించిన 2017 లో వచ్చిన తెలుగు యాక్షన్ చిత్రం. రామ్ ఆచంట, గోపీచంద్ ఆచంట, అనిల్ సుంకర, వారి 14 రీల్స్ ఎంటర్టైన్మెంట్ పతాకంపై నిర్మించారు. నితిన్, మేఘా ఆకాష్ ప్రధాన పాత్రలు, అర్జున్ విలన్ పాత్ర పోషించాడు. సంగీతాన్ని మణి శర్మ స్వరపరిచారు, జె.యువరాజ్ సినిమాటోగ్రఫీని నిర్వహించారు. ఈ చిత్రం ప్రపంచవ్యాప్తంగా 2017 ఆగస్టు 11 న విడుదలై మిశ్రమ స్పందనలు పొందింది.  

## కథ
సత్యం (నితిన్) ఒక వితంతువుకు జన్మనిచ్చిన తల్లికి మంచిది కాదు. అతను నిరుద్యోగుడు, అతని తండ్రి నెలవారీ పింఛను నుండి బయటపడతాడు. అతను పెళ్లికాని, ఒక అమెరికన్ అమ్మాయిని పెళ్లి చేసుకోవడం గురించి అద్భుతం చేస్తాడు. అదృష్టం, సత్యం, చాలా డబ్బు సంపాదించడానికి కలలున్న ఒక విదేశీయుడు చైత్ర (మేఘా ఆకాష్) తో కలిసి. రెండు లాస్ వేగాస్లో ముగుస్తాయి, అక్కడ వారు మరొకరితో మాత్రమే పడుకోవాలని నిర్ణయించుకుంటారు. కొంతకాలం తర్వాత, వారు వారి అందమైన అబద్ధాల ద్వారా మరొకరితో ప్రేమలో పడతారు.

నేషనల్ ఇన్వెస్టిగేషన్ ఏజెన్సీ (ఎన్ఐఎ) వద్ద, నిరాశపరిచింది అధికారి భరద్వాజ్ (రవి కిషన్) 19 సంవత్సరాల పాటు సుదీర్ఘమైన చట్టాన్ని తప్పించుకున్న ఒక అస్పష్టమైన క్రిమినల్ పద్మనాభమ్ (అర్జున్ సార్జా) కు నిరాశ చెందాడు. పద్మనాభమ్ ఒక ప్రసిద్ధ భారతీయ తాగుడు, మాంత్రికుడు. కానీ, అతను మారువేషంలో ఒక గురువు కూడా. అందువల్ల ఈ క్రిమినల్ కూడా ఎలా కనిపిస్తుందో తెలియరాదు. అతను ఇప్పుడు USA లో నివసిస్తున్నట్లు అనుమానిస్తున్నారు.భదద్వాజ్ పద్మనాభమ్ యొక్క రహస్య స్థావరం, గుర్తింపును కొనుగోలు చేయడానికి ఒక పదునైన అధికారి ఆది (శ్రీరామ్) తయారు చేశాడు, అతను కొనుగోలు చేసిన దావాను అనుసరించడం ద్వారా, ఒక ముట్టడిని కలిగి ఉన్నట్లు భావించబడుతుంది. ఈ మిషన్ యొక్క ఆపరేషన్ను షోలే అని పిలుస్తారు, ఇది ఆడి షోమ్యాన్ అని సూచిస్తుంది. అన్ని పాటు, Padmanabham అతనిని ట్రేస్చేసే ప్రయత్నిస్తున్న జట్టు తర్వాత వెళ్ళడానికి ప్రయత్నిస్తుంది, మాత్రమే సత్యం ముగుస్తుంది.ఈ మొత్తంలో సత్యం మొత్తం సమయం

మిగిలిన సినిమా పద్మనాభమును పగులగొట్టే మొత్తం ఆపరేషన్కు సంబంధించినది, హీరో-విలన్ ద్వయం, ఇతర పాత్రలు కాలక్రమేణా ఎలా పోటీపడుతున్నాయి. చివరికి సత్యాం పద్మనాభమును మంచి కోసం చంపుతాడు.

## సంగీతం, గానం

సంగీతం మణి శర్మ స్వరపరచినది, ఆదిత్య మ్యూజిక్ కంపెనీలో విడుదలైంది.

## మూలాలు

వర్గం:2017 తెలుగు సినిమాలు
వర్గం:తెలుగు కుటుంబకథా సినిమాలు
వర్గం:తెలుగు ప్రేమకథా సినిమాలు
వర్గం:మణిశర్మ సంగీతం అందించిన సినిమాలు
వర్గం:నితిన్ నటించిన సినిమాలు
వర్గం:అర్జున్ నటించిన సినిమాలు
మేఘా ఆకాష్

**మేఘా ఆకాష్** (జననం 1995 అక్టోబరు 26) తమిళ్, తెలుగు చిత్రాలలో కనిపించే ఒక భారతీయ నటి. ఆమె **[[లై (సినిమా)|లై]]** అనే తెలుగు సినిమా ద్వారా చిత్ర పరిశ్రమకు పరిచయం అయ్యారు. ఆమె చెన్నైలో  జన్మించారు. ఆమె *మహిళా క్రిస్టియన్ కాలేజీ*, *లేడీ ఆండల్ కళాశాల*లో విద్యను పూర్తి చేసారు.

### చిత్రాలు

### టెలివిజన్

## మూలాలు

## బయటి లింకులు

* ట్విట్టర్

వర్గం:తెలుగు సినిమా నటీమణులు
వర్గం:తమిళ సినిమా నటీమణులు
వర్గం:భారతీయ సినిమా నటీమణులు
వర్గం:జీవిస్తున్న ప్రజలు